October | 2016 | Caritas Srbije\nModeli ostvarivanja socijalnih i ekonomskih prava\nU okviru Caritasovog projekta HUMAN RIGHTS PROMENE – HUMAN RIGHTS PROmotion in MEntal health Networks u Beogradu 24. i 25. oktobra i u Novom Sadu 26. i 27. oktobra, održan je trening pod nazivom „Modeli ostvarivanja socijalnih i ekonomskih prava“.\nTrening je okupio predstavnike udruženja osoba sa mentalnim smetnjama i invaliditetom, u cilju građenja mreže branilaca ljudskih prava. Predavač je bila Tiziana Ciampolini, inače ekspert na ovom projektu. Tokom treninga učesnici su imali mogućnost da se upoznaju sa načelima socijalne ekonomije, posebno sa socijalnim preduzetništvom, kao načinom ostvarivanja svojih ekonomskih prava.\nBiskupi Srbije posetili Centar za azil u Krnjači\nU okviru svog redovnog zasedanja u utorak 25. oktobra biskupi Srbije posetili su Centar za azil u Krnjači, gde su imali priliku da se upoznaju sa radom Caritasa u pružanju pomoći izbeglicama i migrantima. Biskupi su takođe imali priliku da razgovaraju sa upravnikom Centra za azil u Krnjači Radetom Ćirićem, kao i sa samim izbeglicama koje su smeštene u ovom centru.\nU okviru poziva “Podrška Evropske unije inkluzivnom društvu” Caritas Valjevo sprovodi projekat “Za veću solidarnost prema starijima – klaster Kolubarskog okruga za uslugu Pomoć u kući”, u partnerstvu sa Međuopštinskim centrom za socijalni rad „Solidarnost“ i opštinama Mionica, Lajkovac i Ljig.\nPredstavnici Caritasa Valjevo Snježana Barić, ekspert na projektu, Dušan Perić, menadžer projekta i Jovana Maksimović stručni radnik i koordinator usluge Pomoć u kući pri Zajedničkom centru za socijalni rad opština Lajkovac, Mionica i Ljig “Solidarnost” imali su čast i zadovoljstvo da predstave projektne aktivnosti i dosadašnje rezultate u četvrtak 20.oktobra u okviru “XXII Oktobarskih susreta u socijalnoj zaštiti“ u Regionalnom centru za profesionalni razvoj zaposlenih u Nišu. Tema skupa bila je „Zajednica praktičara – razmena postojećih praksi i izazova za socijalnu inkluziju ranjivih grupa, uključujući Rome“.\nViše informacija o ovom događaju možete naći na linku: http://caritas-valjevo.rs/index.php/caritas-valjevo-dobrodosli/12-mentalno-zdravlje/82-predstavljen-klaster-kolubarskog-okruga-na-susretu-prakticara-u-nisu\nSkup posvećen razmeni postojećih praksi i izazova za socijalnu inkluziju realizovan je u okviru projekta “Podrška Evropske unije inkluzivnom društvu” koji Evropska unija finansira sa 5,4 miliona evra, a ima za cilj da obezbedi veću društvenu uključenost ugroženih grupa u Srbiji kao što su starija lica, deca, pripadnici manjina uključujući Rome i Romkinje i drugi. EU je kroz projekat bespovratno dodelila 4,3 miliona evra u vidu 28 grantova , koji će se realizovati u 36 gradova i opština u Srbiji do kraja 2017. Projekti, koje sprovode republičke i pokrajinske institucije socijalne zaštite, opštine i gradovi, centri za socijalni rad, udruženja građana, fondacije, obrazovne ustanove i javna preduzeća, će povećati obim i kvalitet usluga na lokalu u oblasti socijalne i zdravstvene zaštite, stanovanja, obrazovanja i zapošljavanja i time ojačati društvenu uključenost ugroženih grupa.\nSMANjIVANjE RIZIKA OD ELEMENTARNIH NEPOGODA U OPŠTINAMA ZAPADNE SRBIJE\nU Petnici je 21. oktobra 2016. godine, održana radionica ,,Smanjivanje rizika od elementarnih nepogoda u opštinama Zapadne Srbije“, u organizaciji Sektora za vanredne situacije MUP-a Republike Srbije, Nacionalnog trening centra, Caritasa i UNISDR – Kancelarije Ujedinjenih Nacija za smanjivanje rizika od elementarnih nepogoda. Obuku je sproveo Sektor za vanredne situacije MUP-a Republike Srbije, u saradnji sa Sektorom za ljudske resurse – Nacionalnim trening centrom za vanredne situacije.\nPored predstavnika ovih organizacija radionici su prisustvovali i predstavnici Uprave za vanredne situacije Grada Valjeva i Grada Šapca, načelnici kolubarskog i mačvanskog upravnog okruga, članovi opštinskih štabova za vanredne situacije opština zapadne Srbije kao i predstavnici javnih privrednih i komunalnih preduzeća, koja u okviru svojih delatnosti obavljaju aktivnosti zaštite i spasavanja.\nPrvo predavanje je održao spcijalni gost radionice gospodin Luca Rossi iz UNISDR – Kancelarije Ujedinjenih Nacija za smanjivanje rizika od elementarnih nepogoda koji je prisutne upoznao sa Sendai protokolom, posvećujući posebnu pažnju smernicama koje se tiču prevencije i smanjivanja rizika od prirodnih katastrofa. U svom predavanju je istakao da ne postoji region na svetu koji je zaštićen od posledica katastrofa, precizirajući da je 4 milijarde ljudi pogođeno katastrofama, te da je Evropa na trećem mestu po ugroženosti. To su, kako navodi, bili dovoljni razlozi da sve države sveta, uključujući i Srbiju, posvete posebnu i dodatnu pažnju merama prevencije u cilju smanjivanja rizika. Da bi prevencija, prema smernicama Sendai protokola, bila efikasna i efektivna neophodno je da se donese Nacionalna strategija, iz koje proističe niz mera i aktivnosti od republičkog do nivoa jedinica lokalne samouprave, koje je neophodno realizovati u cilju smanjivanja rizika od posledica elementarnih nepogoda. Jedinice lokalne samouprave su polazna tačka u procesu smanjivanja rizika od prirodnih katastrofa. Naznačio je i da je u procesu prevencije neophodna dobra saradnja između lokalne samouprave, nevladinih organizacija i drugih zainteresovanih (pravnih, privrednih lica). Takva saradnja će se “preneti” i na nacionalni nivo, što svakako osigurava da se rizik od posledica svede na prihvatljiv nivo. Izlaganje je završeno konstatacijom, da je proces smanjenja rizika zadatak svakog pojedinca, da čovek mora da se ponaša odgovorno, i time zajedno sa državnim institucijama pomogne u smanjivanju rizika od posledica.\nDrugo predavanje je održao predstavnik Sektora za vanredne situacije gospodin Ivan Baras, koji je istakao aktivnosti koje su realizovane u skladu sa Sendai protokolom, kao i druge aktivnosti koje su realizovane ili su u procesu realizacije u cilju smanjivanja rizika. Od majskih poplava sistem prevencije je, u skladu sa smernicama Sendai protokola, multisektorski sistem koji povezuje rad svih državnih organa, kao i nevladin sektor. Jedna od aktivnosti jeste i pravljenje plakata sa instrukcijama o samozaštiti u slučaju požara, poplave i zemljotresa, koji će biti postavljeni po školama širom Srbije. Iskoristio je priliku da prisutne upozna sa jednom od aktivnosti koju realizuju u saradnji sa Caritasom, koja ima za cilj da najugroženiju kategoriju društva, decu, pripremi za delovanje u kriznim situacijama. Plakati na kojima su objašnjeni postupci samozaštite u situacijama nastanka požara, poplave i zemljotresa će biti postavljeni po školama širom Srbije.\nDirektor Nacionalnog trening centara, gospodin Lazarević, predstavio je dosadašnju saradnju Centra i Caritasa, kroz organizaciju i realizaciju nekoliko radionica i obuka.\nTokom diskusije, prisutni su izneli svoje iskustvo stečeno prvenstveno tokom krizne situacije u maju 2014. godine, a i u godinama koje su usledile. Inspirativna diskusija i raznolikost predstavljenih iskustva, od negativnih do pozitivnih, dokazuju da je neophodno da se na svim nivoima u državi uspostavi ili unapredi saradnja svih sektora da bi sve preduzete mere prevencije i pripreme bile uspešne.\nCaritasov tim iz Preševa pruža pomoć izbeglicama i u Bujanovcu\nPrihvatni centar u Preševu je proširen za dodatne kapacitete u Bujanovcu, gde je smešteno 200 osoba, uglavnom porodice sa decom. Trenutno je u Preševu i Bujanovcu smešteno ukupno 1100 izbeglica.\nNa poziv Ministarstva za rad, zapošljavanje, boračka i socijalna pitanja predstavnici Caritasa bili su prisutni na otvaranju Privremenog prihvatnog centra za migrante u Bujanovcu 14. oktobra 2016. godine. Ovom prilikom ministar Aleksandar Vulin se zahvalio predstavnicima Caritasa na dosadašnjem radu u pomoći izbeglicama koje prolaze kroz Srbiju.\nCaritasov tim iz Preševa je već počeo sa podelom doručaka i u Bujanovcu, uz finansijsku podršku Nemačkog ministarstva inostranih poslova. Osim toga u Preševu Caritas i dalje svakodnevno deli obroke: doručak i ručak, pruža psiho-socijalnu podršku, organizuje radionice za decu, a uskoro će otvoriti i kutak za žene. Ove aktivnosti se realizuju uz finansijsku podršku Nemačkog ministarstva inostranih poslova i Caritasa Luksemburg.\nTrening o ljudskim pravima u Pančevu\nU okviru Caritasovog projekta HUMAN RIGHTS PROMENE – HUMAN RIGHTS PROmotion in MEntal health Networks 14. i 15. oktobra 2016. godine održan je trening „Izgradnja kapaciteta o opštim aspektima ljudskih prava“, koji je okupio predstavnike udruženja Na pola puta iz Pančeva, Zrak nade iz Kovina i Duševna oaza iz Vršca.\nPredavači na treningu bili su Dušan Pokuševski iz Beogradskog centra za ljudska prava i Sara Dereta, direktorka Centra za praktičnu politiku. Kroz predavanja i radioničarski rad učesnike su upoznali sa opštom idejom i istorijom ljudskih prava, Međunarodnom poveljom o ljudskim pravima, situacijom u Srbiji, socijalnim i ekonomskim pravima, zaštitom ljudskih prava i pojmom diskriminacije. Jedan od ciljeva treninga je bio da se učesnici upoznaju sa mehanizmima zaštite ljudskih prava i načinima kako da ih inkorporiraju u rad svojih organizacija.\nProjekat HUMAN RIGHTS PROMENE – HUMAN RIGHTS PROmotion in MEntal health Network je finansiran je od strane Evropske unije, u okviru programa Evropski instrument za demokratiju i ljudska prava (EIDHR).\nVladičanska rezidencija u Šidu kao volonterski centar\nU petak 14. oktobra u Šidu otvorene su i osveštane renovirane prostorije u Letnjoj vladičanskoj rezidenciji. Radove na renoviranju su najvećim delom finansirali Italijanska biskupska konferencija i Caritas Italije, sa ciljem da bi ove prostorije postale Volonterski centar i da bi za vreme trajanje migrantske krize pružale smeštaj svim volonterima i osobama koje svakodnevno pomažu izbeglicama i migrantima. Ideja je da se prostorije Letnje vladičanske rezidencije i nakon toga koriste za različite socijalne programe, kao centar odakle će se pružati pomoć.\nFinansijsku podršku za renoviranje ovih prostorija pružila je i Opština Šid, zajedno sa Predškolskom ustanovom “Jelica Stanivuković Šilja”, dok je Caritas Apostolskog Egzarhata zajedno sa parohom o. Mihajlom Režakom radio na realizaciji samog renoviranja. Radovi su podrazumevali uvođenje grejanja, obnavljanje zidova i plafona, pravljenje nove kuhinje u vrtiću, novih sanitarnih prostorija, stavljanje nove stolarije i renoviranje ulaznog stepeništa spolja i iznutra. Iako je dosta toga urađeno, potrebno je još mnogo radova da bi bila obnovljena cela zgrada.\nTokom bogosluženja i konferencije za štampu vladika dr Đura Džudžar se zahvalio Italijanskoj biskupskoj konferenciji, Caritasu Italije, Opštini Šid i Crkvenoj opštini Šid na finansijskoj pomoći oko renoviranja prostorija.\nU ime Caritasa Italije i Italijanske biskupske konferencije Daniele Bombardi je istakao da je glavni motiv za finansiranje obnove ove rezidencije bio upravo migranska kriza sa motom “Bio sam stranac i primili ste me”, kao i da će se nakon migrantske krize renovirane prostorije koristiti i za druge socijalne projekte.\nReči zahvale na konferenciji za štampu uputili su i direktor Caritasa Srbije o. Vladislav Varga, član Opštinskog veća Šida Dragan Gutić, načelnik Opštinske uprave Romko Papuga, direktora PU ,,Jelica Stanivuković – Šilja” Jasmina Varga i Elemir Džudžar ispred Caritasa Apostolskog Egzarhata.\nNa kraju svečanosti deca iz predškolske ustanove su izvela kratku predstavu, Zdenko Lazor je prisutne upoznao sa istorijom rezidencije i istorijom Rusina na ovim prostorima, a folklorni ansambl je izveo par narodnih pesama.\nObeležen međunarodni dan smanjenja rizika od katastrofa\nU cilju obeležavanja 13. oktobra – Međunarodnog dana smanjenja rizika od katastrofa Caritas je organizovao različite ekološke i edukativne akcije, koje će se nastaviti i u narednom periodu u okviru kampanje smanjenja rizika od elementarnih nepogoda. Kampanja ima za cilj da podigne svest o značaju prevencije, neophodnosti učenja, unapređenje znanja i veština o ličnoj zaštiti i sprečavanju rizika posledica prirodnih katastrofa. Aktivnosti su usmerene na najmlađe, ali je edukacija namenjena i starijima, s obzirom na činjenicu da svi treba da se prepoznaju kao aktivni akteri i resurs za izgradnju otpornosti na katastrofe. Sve aktivnosti su podržane od strane lokalne samouprave i nadležnih institucija.\nU Zrenjaninu je organizovana akcija čišćenja mulja iz tri odvodna kanala, koji se nalaze ispod kolskog puta na teritoriji mesne zajednice Mužlja. Ovi kanali nisu bili prohodni već vise od 20 godina, zbog čega su atmosferske padavine plavile kuće u celoj ulici. Volonteri lokalne mesne zajednice i članovi Dobrovoljnog vatrogasnog drušva sproveli su akciju čišćenja kanala uz pomoć vatrogasnog tenka. Pored ove akcije planirano je i čišćenja smeća sa površine mesne zajednice koja je namenjena za park.\nU Vrbasu (mesna zajednica Kucura) je takođe organizovana manifestacija na kojoj su učestvovali predstavnici Dobrovoljnog vatrogasnog društva (DVD) Kucure, Caritasa Apostolskog egzarhata, predškolci i učenici O.Š. Bratstvo i jedinstvo iz Kucure, kao i meštani lokalne zajednice. Ovom prilikom su uručene nagrade deci predškolskog uzrasta, koja su učestvovala na likovnom konkursu na temu “Protivpožarna zaštita”. Prva dva najbolja rada su kao nagradu dobili vatrogasne kamione, priručnike “Pripremimo se sa Hermanom”, bojice i kabanice. Drugih pet najboljih radova je nagrađeno loptama, priručnicima i bojicama.\nVolonteri dobrovoljci su prisutnima objasnili metode rada sa vatrogasnim vozilima i njihovim mogućnostima. U isto vreme đaci starijih razreda osnovne škole imali su predavanje o protivpožarnoj zaštiti i metodama upotrebe protivpožarnog aparata, a organizovan je i praktični deo pokazne vežbe u kojoj su mogli da učestvuju svi zainteresovani.\nPrvenstvo učenja veština gašenja požara i korišćenja protivpožarnog aparata imali su đaci, koji su pokazali veliku zainteresovanost. Drugi deo praktičnog dela je bila prezentacija mera i aktivnosti koje se preduzimaju prilikom gašenja požara u zatvorenim prostorima. Ovaj deo vežbe su izvodili vatrogasci dobrovoljci, a zbog ozbiljnosti situacije i bezbednosnih razloga prisutni su mogli samo da posmatraju. Tokom vežbe prisutni su naučili kako pomoći i olakšati rad vatrogascima ukoliko dođe do sličnih situacija. U okviru pokazne vežne predstavljen je i simulirani požar na višespratnici i visokom rastinju, u slučaju šumskog požara.\nPokazna vežba za đake i meštane je završena demonstracijom metoda i načinom upotrebe mehanizacije i opreme koja se koristi za spasavanje iz ruševina, kao i za spasavanje u situacijama poplava (pod vodom i na vodi).\nU cilju obeležavanja Međunarodnog dana smanjenja rizika od katastrofa u Osnovnoj školi „23. Oktobar” u Golubincima u Sremu održana je radionica za učenike starijih razreda. Na radionici učenicima je predstavljena igra „Ne rizikuj čoveče” koju je osmislio Caritas Srbije u cilju edukacije dece o elementarnim nepogodama.\nPored igre nagrađeni su najbolji radovi u okviru likovnog konkursa „Kako se zaštiti od elementarnih nepogoda”. Koordinator Caritasa Srem Petar Dujić zahvalio se nastavnicama i direktoru škole na spremnosti za saradnju i na inicijativi da se saradnja nastavi u cilju edukacije dece na temu smanjivanja rizika od katastrofa.\nU Kraljevu je organizovana animacija dece u vrtiću Poletarac, a potom i edukacija dece u osnovnoj školi u mestu Konarevo. Predstavnici Caritasa su sa predstavnicima gradske uprave razgovarali sa učenicima o vanrednim situacijama, rizicima koji postoje i načinu ponašanja u takvim okolnostima.\nUčenici i predškolci su imali priliku da postavljaju pitanja o svemu što ih interesuje u vezi sa elementarnim nepogodama, kao i da podele svoja iskustva.\nĐaci škole u Konarevu su dobili na poklon igricu “Ne rizikuj čoveče” koja ima zadatak da približi i proširi znanja o reagovanju tokom elementarnih nepogoda, prvoj pomoći i zaštiti životne okoline.\nU okviru kampanje u Valjevu će biti organizovan i trening Psihološke prve pomoći, koji je namenjen profesionalcima iz Štabova za vanredne situacije, vatrogascima, policiji, lekarima, psiholozima i volonterima koji imaju želju da pomažu i budu aktivni tokom vanrednih situacija, a biće realizovan i materijal sa ciljem podizanja svesti pojedinaca za postupanje tokom zemljotresa i poplava.\nCaritas Šabac obeležio Svetski dan mentalnog zdravlja\nPovodom Svetskog dana mentalnog zdravlja Caritas Šabac je, u saradnji sa Visokom medicinskom i poslovno-tehnoloskom školom strukovnih studija Šabac organizovao konferenciju „Karakteristike italijanskog modela zaštite mentalnog zdravlja u zajednici i mogućnosti primene u Srbiji”. S obzirom da u svom radu primenjuje iskustva italijanskog modela zaštite mentalnog zdravlja u zajednici, Caritas je u svom Dnevnom boravku za osobe sa mentalnim smetnjama i intelektualnim poteškoćama “Sv. Sofija”, uoči Konferencije, organizovao i druženje sa korisnicima, saradnicima, partnerima i prijateljima, u želji da promoviše dostignuća u ovoj oblasti, ali i italijansku kulturu, jezik, kuhinju… Uz priču o “običnim” danima u kojima se ruše barijere, razbijaju stereotipi i jača vera da, uz mnogo znanja, rada i ljubavi, stvari mogu biti bolje, korisnici su proveli divno veče među prijateljima, osnaženi novom energijom, jači za stisak ruke, osmeh, zagrljaj…\nNa Konferenciji “Karakteristike italijanskog modela zaštite mentalnog zdravlja u zajednici i mogućnosti primene u Srbiji”, u ime domaćina okupljenima se obratila Slobodanka Bogdanović Vasić, predavač u Visokoj medicinskoj i poslovno-tehnoloskoj školi strukovnih studija Šabac, a na značaj teme i važnost održavanja Konferencije, kao i na uslove zaštite mentalnog zdravlja u našem okruženju i zakonsku regulativu, ukazao je Miroljub Nikolić, direktor Caritasa Šapca, koji je održao i uvodni modul na ovom stručnom skupu, kom su prisustvovali predstavnici Grada, brojnih partnerskih organizacija i struke. Predavanje o italijanskom modelu zaštite mentalnog zdravlja u zajednici održao je eminentni profesor Paolo Serra, psihijatar. Stručne module na Konferenciji održali su i dr Boris Jovanović, psihijatar i Sanja Geratović, stručni saradnik Caritasa Šapca i rukovodilac Dnevnog boravka „Sv. Sofija“.\nGrad podržava aktivnosti koje doprinose integraciji osoba sa mentalnim smetnjama i intelektualnim poteškoćama u zajednici, rekao je Branko Filipović, član Gradskog veća Šapca, koji je u ime grada Šapca pozdravio učesnike Konferencije.\nDrago mi je što su danas ovde predstavnici različitih institucija i organizacija, posebno mi je zadovoljstvo što je uvaženi profesor Paolo Sera gost našeg grada. Svega toga ne bi bilo da nije organizatora ove Konferencije – Caritasa i Visoke medicinske i poslovno tehničke škole. Mislim da je Caritas pionir u mnogim projektima koje realizuje i da u mnogo čemu već predstavlja model i uzor. Konstantno nam skreće pažnju na ono što je važno – a briga o zaštiti mentalnog zdravlja jeste važna tema i treba da bude odgovornost svih nas. Zahvalan sam Caritasu na prilici koju pruža profesionalcima organizujući ovu Konferenciju i na svemu što čini za lokalnu zajednicu – poručio je Branko Filipović, član Gradskog veća Šapca.\nKonferencija je bila izuzetna prilika da se razmene iskustva i stečena znanja u ovoj oblasti, kao i informacije o njenom daljem unapređenju i ulozi svih aktera društvenog života u obezbeđenju boljeg položaja za osobe iz marginalizovanih društvenih grupa u koje se ubrajaju i osobe sa mentalnim smetnjama i intelektualnim poteškoćama.


Hurricane - Blic Online\nISTINA O EMOTIVNOM ŽIVOTU DEVOJAKA IZ "HURRICANE" Ksenija progovorila o Pavlu Mensuru, a Ivanino priznanje će šokirati sve\nHarizmatične devojke priznaju da im u poslednje vreme samo prilaze roditelji sa decom, a da je jedino od njih tri u srećnoj vezi najmlađa članica Ksenija Knežević.\nKSENIJU SVI ZNAJU, A OVO JE DRUGA ĆERKA NENADA KNEŽEVIĆA KNEZA Fotografisala se na DEPONIJI i svi se pitaju šta joj je to trebalo\nPevač Nenad Knežević Knez ima dve ćerke Kseniju i Andreu, koja je sada izazvala veliku pažnju javnosti.\nUDAJE SE KSENIJA "HURRICANE" Evo ko je mladoženja! "Počinjemo da živimo zajedno"\nIako su mnogi nakratko pomislili da su njih dvoje zauvek stavili tačku na ljubav koja traje punih šest godina, istina je da se pevačica Ksenija Knežević sprema da izgovori "sudbonosno da" svom izabraniku Nikoli Todoroviću.\nKsenija je prvo obrisala fotografije sa "Hurricane", ali sada je uradila nešto DRASTIČNO!\nČlanica grupe Hurricane Ksenija Knežević ranije je s Instagrama obrisala sve fotografije s koleginicama iz benda, a sada je obrisala sve objave sa svog naloga.\nČlanice popularnog ženskog sastava kažu da će uskoro pokrenuti dva projekta koja se ne tiču muzike, pa su fokusirane na to, a da im u privatnom životu sve ide kako treba.\n(VIDEO) OVO NISU HTELE DA IZAĐE U JAVNOST Devojke iz "Hurricane" pevale na romskoj svadbi i napravile haos! Rekle da ne uzimaju bakšiš, a PUNE IM RUKE PARA\nDevojke iz grupe "Hurricane" nastupile su na jednoj romskoj svadbi, a tamo su napravile potpunu pometnju!\nPevačica kaže da se nikada nije stidela svojih korena i što je potekla iz skromne porodice i smatra da je svojim primerom dala “vetar u leđa” mnogima da je sve u životu moguće.\nPevačica grupe "Hurricane", Sanja Vučić, poznata je po svom moćnom vokalu. Ona je sada oduševila fanove kada je otpevala kaver jedne poznate pesme.\nSanja Vučić, Ksenija Knežević i Ivana Nikolić ne kriju da im je odlazak na “Evroviziju” doneo veću popularnost u kojoj uživaju i otkrivaju šta je na njih ostavilo najveći utisak sa putovanja u Zanzibar.


Otvorena izložba “Retrospektiva decenije trajanja - Hercegnovski strip festival“ - CdM\nOtvorena izložba “Retrospektiva decenije trajanja – Hercegnovski strip festival“\nIzložba “Retrospektiva decenije trajanja – Hercegnovski strip festival“ otvorena je u Ministarstvu kulture.\nNa otvaranju je govorio Janko Ljumović, ministar kulture.\n“Hercegnovski strip festival kvalitetom realizovanih programa, autentičnim i neformalnim pristupom, na najbolji način odražava sve vrijednosti i posebnosti alternativne hercegnovske scene i duh gradske kreativne zajednice, koju ovakvi projekti čine još snažnijom. Kada pogledamo festivalske plakate prethodnih deset izdanja festivala prezentovanim na ovoj izložbi, kao i pojedinačne radove autora iz različitih zemalja vidimo i jedan novi pogled na grad, kao mjesto susreta bogatog kulturnog nasljeđa Herceg Novog i poznatih i novih strip junaka”, kazao je ministar.\nLjumović je dodao kako vjeruje da strip autori u budućnosti mogu donijeti zanimljive i inovativne produkcije radova koji će nastati u Crnoj Gori i koji treba da imaju različite linije podrške za svoj rad.\nOtvaranju su prisustvovali organizatori Hercegnovskog strip festivala Jovan Subotić, Nikola Ćurčin i Nebojša Mandić.\nTagoviHercegnovski strip festival Janko Ljumović Ministarstvo kulture


Izvor: RTS, 05.Jul.2020, 22:54\nRezultati izbora su delimično očekivani, ali i delimično iznenađujući, izjavio je predsednik Samostalne demokratske srpske stranke (SDSS) Milorad Pupovac.\n"Bilo je vidljivo da se HDZ oporavlja zadnjih desetak dana, ali da će Restart koalicija proći ovako loše, to nije bilo vidljivo. U celini gledano imaćemo težak Sabor", ocenio je Pupovac, prenosi Hina.\nNa pitanje hoće li SDSS ići u koaliciju s HDZ-om, Pupovac je odgovorio da će njegova >> Pročitaj celu vest na sajtu RTS << stranka pričekati ukupne rezultate.\n"HDZ je očuvao političku snagu u političkom životu koja mu pruža mogućnost da formira koaliciju", rekao je Pupovac i dodao kako SDSS u ovom trenutku ne razmišlja o postavljanju uslova HDZ-u, već isključivo o svojim izbornim rezultatima.\n"Bilo je mnogo njihovih kampanja protiv mene. Bilo je mnogo otrovnih poruka koje su poslane, ali pričekat ćemo što je realno moguće ulaziti u koaliciju ili ne", zaključio je Pupovac.\nB92: "Očekivano, ali iznenađujuće"\nDanas: Pupovac: Rezultati izbora i očekivani i iznenađujući\nVečernje novosti: IZBORI U HRVATSKOJ: Pupovac - Rezultati očekivani, ali i iznenađujući\nRezultati izbora su djelimično očekivani, ali i djelimično iznenađujući, analizirao je prve rezultate parlamentarnih izbora predsjednik Samostalne demokratske srpske stranke (SDSS) Milorad Pupovac.\nIzvor: Radio Televizija Vojvodine, 05.Jul.2020\nRezultati izbora su delimično očekivani, ali i delimično iznenađujući, izjavio je predsednik Samostalne demokratske srpske stranke (SDSS) Milorad Pupovac..."Bilo je vidljivo da se HDZ oporavlja zadnjih desetak dana, ali da će Restart koalicija proći ovako loše, to nije bilo vidljivo. U celini...


Ubijeno više od 100 nedužnih civila: Služen parastos za nastradale Srbe u NATO bombardovanju RS | BL Portal\nUbijeno više od 100 nedužnih civila: Služen parastos za nastradale Srbe u NATO bombardovanju RS\n9. Septembra 2020. 13:04\nU NATO bombardovanju Republike Srpske, koje je počelo 30. avgusta 1995. godine u 2.12 časova i trajalo do 14. septembra, stradalo je više od stotinu nedužnih civila.\nVazdušne udare vršili su borbeni avioni osam država članica NATO – SAD, Velike Britanije, Francuske, Holandije, Španije, Turske, NJemačke i Italije.\nInicijativa za obilježavanje Dana sjećanja na žrtve NATO bombardovanja pokrenuta je u Andrićgradu 26. avgusta 2018. godine na prijedlog Novinske agencije Republike Srpske SRNA.\nTags: bombardovanje, Nato, parastos, zločin\nOhrabrujuće: Ruska vakcina protiv korone daje dobre rezultate u prve dvije faze testiranja\nĐaci nastavili sa nastavom: Učiteljica u banjalučkoj školi zaražena koronom\n“Slavica Injac nije tražila da nešto prikrijem”: Nastavljeno suđenja za propast “Bobar banke”\n26. Oktobra 2020. 17:17\nDa li je došao kraj ljubavi? Oglasila se Marina nakon brisanja svih zajedničkih slika sa Darkom Lazićem\n26. Oktobra 2020. 17:10\nBiH u ozbiljnom problemu: Na migrante za sedam mjeseci iskeširano više od 30 miliona KM\n26. Oktobra 2020. 10:51


Beta 28. maja 2020. 09:30\nDnevne novine na naslovnim stranama izdanja za 28. maj, pišu o zatvaranju granica Crne Gore za državljane Srbije, o novim preporukama Kriznog štaba i odlukama Vlade, o početku testiranja gradjana na prisustvo antitela i o drugim temama.\nALO – „Raste prodaja seoskih kuća i imanja“, kao jedan od rezultata korona virusa. „Glupan i Tupan izrešetali vodju kavačkog klana“, o tome da su atentatori na Radoja Zvicera, prilikom oružanog napada u Ukrajini, napravili niz propusta.\nBLIC – „Proslave, mitinzi i mečevi sa publikom od 1. juna“, o odluci Kriznog štaba da od ponedeljka dozvole skupove od 1.000 ljudi na otvorenom prostoru.\nVEČERNJE NOVOSTI – Pod naslovom „Na stadionu do 1.000 navijača“, o novim preporukama Kriznog štaba u borbi protiv korona virusa. „Testiranje u domovima zdravlja, a cena 1.200 dinara“, o odluci da od 1. juna počne testiranje na prisustvo antitela.\nDANAS – Ove novine navode da „‘Batut’ nije odobrio“ sednicu Glavnog odbora Demokratske stranke.\nINFORMER – „Navijači na stadionima od 1. juna“, o novoj odluci Kriznog štaba da je dozvoljeno okupljanje do 1.000 gradjana. O tome da je položen kamen temeljac za pogon za proizvodnju auto delova list piše: „Korejsko čudo od fabirke u Smederevskoj Palanci zaposliće čak 1.000 ljudi“.\nKURIR – „Atentat na vodju kavčana organizovao Pink Panter iz Užica?!“, ove novine pišu da je u Ukrajini došlo do obračuna crnogorskih klanova. Predsednik Srbije Aleksandar Vučić rekao kako će Srbija odgovoriti na postupke Podgorice: „Mi u to blato nećemo ulaziti“.\nSRPSKI TELEGRAF – „Vodja kavčana upucan dok je džogirao“, o tome da je teško ranjen Radoje Zvicer, u Ukrajini. Pod naslovom „Neka Crnogorci idu u Tiranu“, o reagovanju ministra spoljnih poslova Srbije Ivice Dačića na postupke Podgorice.\nPOLITIKA – Pod naslovom „Zatvaranje granica bila bi kazna za Srbe koji žive u Crnoj Gori“, o odluci Crne Gore da zatvori granice za državljane Srbije. „Zbog 100 evra ‘padali’ sajtovi banaka“, o jednokratkoj pomoći gradjanima Srbije.


Fudbaleri Kolubare na domaćem terenu savladali Smederevo | GEM info\nFudbaleri Kolubare na domaćem terenu savladali Smederevo\n4. novembra 2019. Redakcija 0 Comments\nU okviru 17. kola Prve lige Srbije, fudbaleri Kolubare zadržali su tri boda pobedom na domaćem terenu. Zeleno crni, fudbalere Smedereva, pobedili su rezultatom 2:1 i popeli se u sam vrh tabele. Trenutno su četvrti sa 27 bodova, a prva tri mesta zauzimaju Zlatibor, Metalac i Kabel. Trener igrača Kolubare Slađan Nikolić rekao je na konferenciji za medije da su očekivali jakog protivnika i da je to bio motiv više da fudbaleri daju svoj maksimum. U 18. kolu Kolubara gostuje ekipi Budućnosti iz Dobanovaca. Meč se igra u subotu 09. novembra.\nZeleno crni drugi vikend za redom na domaćem terenu savladali su protivnike i zadržali bodove koji su ih dovelu u sam vrh tabele. Iako su igrači Smedereva zatresli mrežu Kolubare samo jednom, utakmica na Gradskom stadionu bila je borbena i dobra. Trener Slađan Nikolić čestitao je protivnicima i svojim igračima.\nNebojša Vučićević, trener ekipe Smedereva, čestitao je Kolubari na pobedi i napomenuo da je utakmica bila dobra i borbena. Pohvalio je uslove na stadionu i rekao da je Lazarevac s pravom grad sporta. Pohvalio je i rad sudija i rekao da je utakmica bila “čista” i korektna a igra fufbalera obe ekipe više nego dobra.\nKolubara je trenutno u samom vrhu tabele na četvrtoj poziciji. Igrači spremni očekuju nastavak takmičenja a u okviru 18. kola gostuju ekipi Budućnosti iz Dobanovaca u subotu 09. novembra.\nŠeruj post "Fudbaleri Kolubare na domaćem terenu savladali Smederevo"\n← Održana treća džipijada u Baroševcu\nVeliko interesovanje za preventivne preglede →


pink.rs | Nišvil predložio kandidaturu Niša za prestonicu kulture\nNišvil džez festival je uputio predlog Skupštini Grada Niša da na prvoj narednoj sednici donese Odluku o kandidaturi Grada Niša za Evropsku prestonicu kulture 2025. godine, saopštili su danas iz organizacije festivala.\nPrethodne inicijative Nišvila 2011. i 2014. koje su se odnosile na predlog kandidature Niša za 2021. godinu nisu naišle na razumevanje tadašnjih gradskih vlasti.\nU međuvremenu je Novi Sad pobedio u trci za Evropsku prestonicu kulture za 2021. godinu zahvaljujući pre svega znanju i upornosti stručnog tima Exit festivala.\n- Procena Nisvila je da je sledeći termin pogodan za kandidaturu Niša kao Evropske prestonice kulture ispred Srbije biti upravo 2025. godina, kada se nadamo da će Srbija dvostruko ispunjavati uslove kandidature: i kao kandidat za članstvo a i kao tada ravnopravna članica EU. Takođe, Nišvil predlaže da kompletnu investicionu komponentu projekta vodi KLER (Kancelarija za lokalni ekonomski razvoj) - rekao je Blagojević.\nOn je naglasio da dobro osmišljenim projektom je moguće dobiti status Evropske prestonice kulture i uvećati gradski budžet za kulturu za 100 miliona eura sto bi preporodilo infrastrukturu kulture grada.\n- Istovremeno takvim projektom obogatili bi kulturnu ponudu umetničkim doživljajima tokom svih 365 dana. Takođe, predlog Nišvila je i da se obezbedi podrška gradova juga Srbije kao što su Pirot, Leskovac, Vranje i Kruševac kao partnera na projektu od čijih je je gradonačelnika Nišvil dobio načelnu saglasnost prilikom pokretanja prethodnih incijativa - zaključuje direktor Nišvila.\nPročitajte još: Ivo Andrić preminuo na današnji dan, Sokobanjci ne zaboravljaju druženje sa njim


RTCG - Radio Televizija Crne Gore - Nacionalni javni servis :: Korona virus - Svijet :: "Kina i Rusija koriste situaciju da povećaju svoju ulogu u svijetu"\nBOREL 09. 04. 2020. 22:43 >> 22:42 0\nPredstavnik EU za spoljne poslove i bezbjednost Žozep Borel smatra da Kina i Rusija koriste krizu izazvanu koronom da povećaju svoju geopolitičku ulogu u svijetu.\n"Očigledno je da Kina i Rusija žele da povećaju svoj uticaj na globalnom nivou. Logično je da za to koriste sanitarnu krizu, koristeći sve svoje mogućnosti", rekao je on, a prenosi Sputnjik.\n"Ta strategija je izgrađena na demonstraciji da su određeni politički sistemi efikasniji od naših (evropskih) u borbi protiv pandemije", zaključio je Borel u intervjuu za italijanski list "Republika".\nSa njegove tačke gledišta, "velike sile kao što su Kina, Rusija, uz pomoć medija, povećavaju efekat svoje pomoći, povećavajući svoju geopolitičku ulogu u svijetu, uključujući za račun formiranja javnog mnjenja", prenosi Sputnjik.\nPri tome Borel podsjeća da je EU pomogla Kini na vrhuncu epidemije u toj državi, a zatim Italiji, između ostalog, poslavši u Lombardiju misiju evropskih ljekara koja je finansirana za račun EU.\nOn smatra da Brisel samo treba da "uspostavi bolju komunikaciju sa Vladama".\nPodsjetimo, petnaest aviona Il-76 ruskih vazduhoplovnih snaga sa vojnim specijalcima i opremom za pomoć u borbi protiv pandemije virusa korona stiglo je u Italiju između 22. i 25. marta, kako bi pružili pomoć u borbi protiv Kovida-19.\nEU Rusija Kina Korona virus


Pristalice SPO obeležile godišnjicu demonstracija | Autonomija\nPristalice SPO obeležile godišnjicu demonstracija\nOkupljeni na Trgu Republike nosili su obeležja i zastave SPO i Srbije\nPredsednik SPO Vuk Drašković tom prilikom je istakao da se najveća i prva bitka za Srbiju u Evropi i na Zapadu odigrala na današnji dan pre 22 godine na centralnim beogradskom trgu.\n„Deveti mart 1991. godine je potrajao sve do 5. oktobra 2000. godine. Mora se znati da je SPO predvodio devetomartovski ustanak za evropsku Srbiju, da je SPO predvodio i Vidovdanski sabor 1992. i junske demonstracije 1993. i tromesečne proteste 1996. i 1997. i svaki otpor diktaturi, ratu i zločinima“, istakao je lider SPO-a.\n„Mora se znati i da je SPO osnivao i predvodio sve koalicije demokratske opozicije, od 1990. pa do 2000. godine. Mora se znati da je SPO osnovao i koaliciju DOS i da je duh našeg 9. marta sazvao i narodni bunt 5. oktobra 2000. godine“, kazao je Drašković.\nOn je istakao da je dobijanje datuma za pregovore o članstvu Srbije u Evropskoj uniji krovna bitka svih bitaka SPO i da će kad se to desi biti ispunjeni duplim zadovoljstvom „zbog Srbije i zbog nas samih“.\nPre toga vence su položili i bivši članovi SPO, koji za sebe tvrde da su „Izvorni SPO “ , Srđan Srečković i Sanja Čeković.\nDanas se navršava 22. godine od opozicionih demonstracija u Beogradu, prvih koje su uzdrmale režim tadašnjeg predsednika Srbije Slobodana Miloševića, koji je odgovorio policijskom silom i prebijanjem demonstranata u centru glavnog grada i izvođenjem tenkova na ulice Beograda.


Makron: Francuska bi mogla napasti Siriju ukoliko se dokaže upotreba hemijskog oružja\nsrijeda, 14 februar 2018 10:21\nPredsjednik Francuske Emanuel Makron izjavio je da bi Francuska mogla izvršiti napade u Siriji ako se dokaže da je sirijska Vlada koristila oružje masovnog uništenja protiv civila, prenijeli su francuski mediji.\nOn je novinarima u Parizu rekao da će Francuska napasti mjesta s kojih se vrše napadi hemijskim oružjem ili na kojima se takvi napadi organiziraju.\n"Naše službe nisu iznijele dokaze da je hemijsko oružje upotrijebljeno protiv civila, ali čim se to desi, uradiću ono što sam rekao", izjavio je Makron.\nMakron je napomenuo da je prioritet borba protiv terorista, džihadista, a da za način vladavine sirijskog predsjednika Bašara el Asada oni koji su odgovorni odgovaraće pred međunarodnim organima pravde.\nFrancuski predsjednik je u telefonskom razgovoru s predsjednikom Rusije Vladimirom Putinom istakao zabrinutost zbog indikacija koje navode na moguću upotrebu hlora protiv civila u više navrata u posljednjih nekoliko sedmica.\nRuski Centar za pomirenje zaraćenih strana u Siriji juče je dobio informaciju od stanovnika jednog sela u Idlibu da militanti "Al Nusra fronta", zajedno sa pripadnicima "Bijelih šljemova", pripremaju napad hlorom, za koji planiraju da okrive sirijsku Vladu, prenosi Srna.\nFrancuska: Uhapšeno 510 osoba, zapaljen 1.031 automobil\nFrancuze za novogodišnju noć čuva 140.000 bezbjednjaka\nFrancuska: Uhapšene tri osobe, povezane sa napadom na Šarli Ebdo\nJoš novina u robotici - Francuski taksi robot: Bez vozača, volana i papučica\nViše iz ove kategorije « Slučaj Ivanović: Srpsko tužilaštvo poslalo izvještaj Prištini Trampov advokat: Ja sam platio porno glumicu »


BUM-BUM NIKOLA JOKIĆ Srbin se poigravao sa protivnikom, a Denver konačno stigao do pobede timskom partijom - Sportal\nBUM-BUM NIKOLA JOKIĆ Srbin se poigravao sa protivnikom, a Denver konačno stigao do pobede timskom partijom\nSt. K. - Vest objavljena: 08:01 - 14.01.2022\nKošarkaši Denvera su na svom parketu deklasirali Portlanda pošto je rezultat na kraju meča glasio 140:108, a najbolji na parketu je bio - ko drugi do Nikola Jokić.\nSrbin je, iako je proveo manje od pola sata na parketu zabeležio sjajan učinak od 20 poena (8/10 iz igre, 1/2 trojke, 3/3 penali), osam skokova i sedam asistencija i dve blokade.\nOvim trijumfom Nagetsi su brzo zaboravili poraz od Los Anđeles Klipersa od pre dva dana i pre svega timskom igrom, o čemu govori učinak cele ekipe, dodali novu pobedu u svoj skor ove sezone.\nSve je bilo maltene rešeno u prvom poluvremenu tako da je Nagetsima preostalo samo da dovrše rivala u drugom. Prva četvrtina je završena sa fantastičnih 41:28 za Denver, što je jasno stavilo svima do znanja ko će biti pobednik na kraju.\nIstina, navikli su nas i da ispuste prednost tokom drugih 24 minuta, ali to ovoga puta nije bio slučaj, jer su prekoputa sebe imali desetkovanog protivnika, ali i raspoložen roster, koji je predvodio Džoker.\nNikola je bio u svom elementu, služio ga je i šut i asistencija, dok nije želeo previše da se umara jer je verovatno i sam shvatio da je sve već rešeno na poluvremenu kada je rezultat glasio 72:55 za Nagetse.\nJokić je za vreme koje je proveo na parketu bio sjajan, a pored njega istakao se i Vil Barton sa 21 poenom, koji je zbog bola u vratu ranije završio meč, dok se Grin zaustavio na 19, Kampaco je imao 18 poena i 12 asistencija, Hiland je imao 17, a Nadži 16.\nSa druge strane, Portland nije imao šanse bez Demijana Lilarda i Si Džeja Mekoluma, pa je u njihovom odsustvu najbolji bio Ben Meklemor sa 18 poena.\nDeseti dan boravka Novaka Đokovića u Australiji i deseti dan strepnje od DEPORTACIJE U SRBIJU\nŠIFRA "4013" Đoković ima "keca u rukavu": Ovo je TAJNO ORUŽJE Novakovih advokata\nVIDEO Atraktivna Hrvatica preuzela fudbalski klub\nAtraktivna Hrvatica preuzela fudbalski klub\nNBA liga NBA prenosi Nikola Jokić Denver Nagetsi Portland Trejlblejzers


Sveta ili pitka voda\nOd kada je Isus Hrist isterivao menjače novca iz hramova, jasno je da bankari nisu šampioni milosrđa. Bez interesa ne rade. Zato i običnim građanima često zaparaju uši ili dirnu živce saveti Svetske banke i drugih međunarodnih institucija da bi trebalo podići cenu struje i vode, a smanjiti broj zaposlenih. Ali reći: „Neka nam Svetska banka da dovoljno novca da isplatimo račune za sve građane i onda neka odredi koliku god hoće cenu”, deluje pomalo neodmereno, pa neka je i od samog predsednika. Siguran sam da je u savremenom svetu preambiciozno tražiti odgovor na pitanje ko u ovom trojstvu sme da nam da oprost dugova. Jasno je da većina ovog naroda teško živi, da uz muku plaća račune za komunalije, ali ono što se troši svuda u normalnom svetu mora i da se plati. Nije, međutim,\n07.09.2016 u 20:43\nZa čistu i zdravu vodu Srbiji je potrebno osam milijardi evra\nMinistarstvo poljoprivrede pripremilo je Strategiju razvoja sektora voda na teritoriji Srbije za period 2016–2034. i taj dokument poslužiće kao vodič u procesu transformacije čitavog sektora. Zbog višedecenijskog zanemarivanja ove oblasti, potrebno je uložiti više od osam milijardi evra kako bi se ispunili strogi standardi očuvanja životne sredine, rekao je predsednik Srbije Tomislav Nikolić na otvaranju dvodnevne međunarodne konferencije „Zemlje u tranziciji i voda kao faktor stabilnosti”. Kako je naglasio, u dogradnju kanalizacionih sistema i izgradnju postrojenja za prečišćavanje otpadnih voda nužno je investirati najmanje pet milijardi evra.\n05.09.2016 u 18:38\nPredstavnici Svetske banke su istakli da je cena vode u Srbiji socijalna, zbog čega se nedovoljno ulaže u vodosnabdevanje i kanalisanje vode, za šta bi godišnje bilo neophodno izdvojiti najmanje 200 do 300 miliona evra. U Srbiji se sada izdvaja, na republičkom i lokalnom nivou, između 100 i 150 miliona evra. Ministarstvo poljoprivrede i zaštite životne sredine – Republička direkcija za vode, PKS i SB, organizovali su stručni skup na kojem su predstavljeni nacrti uredbi u oblasti vodnih usluga u Srbiji. To su Nacrt uredbe o\n24.08.2016 u 11:53\nHolanđani prave pivo od kišnice\nJun ove godine je u mnogim delovima Evrope bio jedan od meseci sa najviše padavina u proteklih 100 godina. Za grupu preduzetnika u Amsterdamu, kiša je bila dar s neba, pošto su iskoristili višak vode da bi napravili pivo. Ideja proizvodnje piva od kišnice nekima je možda neprivlačna, a za druge je savršeno ekološko rešenje. U nastojanju da iskoriste višak letnjih padavina, grupa amsterdamskih preduzetnika i mala lokalna pivara udružili su snage da bi pronašli održivo rešenje za taj problem. „Razmišljao sam: meni je potrebna voda za pivo a imali smo problem obilnih padavina, pa zašto onda ne iskombinujemo te dve stvari”, rekao je preduzetnik Joris Hube za „Glas Amerike”, a njegov kolega Pavel fan Detekom dodao je: „Svu vodu koja je pala na krov, skupljali smo i prebacivali u veliki\n20.08.2016 u 10:51\nJedino izvor Svete Petke na Kalemegdanu bezbedan za piće\nU Beogradu je trenutno bezbedna za piće samo voda na izvoru Svete Petke na Kalemegdanu. Istoimena javna česma u manastiru Rakovica, koja je krajem jula takođe bila ispravna, i u mikrobiološkom i fizičko-hemijskom pogledu, ovog puta nije preporučena za upotrebu. U Gradskom zavodu za javno zdravlje, koji dvaput mesečno kontroliše kvalitet 15 javnih česama u užoj gradskoj zoni, a jednom u mesecu i ostale izvore sa oboda prestonice, podsećaju da će ovih dana ponoviti analize uzoraka vode iz rakovičkog manastira. – U toku je sprovođenje mera za poboljšanje njenog kvaliteta jer ovaj, kao i izvor na Kalemegdanu, za razliku od ostalih česama, ima filtere za prečišćavanje vode. Zato i očekujemo da će posle primene tretmana u narednim danima izvorska voda u Rakovici biti ponovo


"Nama je utakmica protiv Nemačke najvažnija, jer će nas teško stići kada ih pobedimo. I oni, ali i Danci, Poljaci od kojih smo bolji u međusobnim susretima. Spremamo se od utakmice do utakmice", rekao je selektor Srbije.\n"Ako dođemo do igre u odbrani i dugog, strpljivog i pametnog napada imaćemo šansu. Mi smo od svih iz naše grupe ostavili dobar utisak, jedini smo koji smo dozvolili sebi da 30 minuta igramo u 'šarenom' sastavu jer nije isto kad promenite jednog, a ne svih šest igrača", ocenio je Vuković.\nOn je pozvao publiku da popuni Beogradsku arenu jer je srpskim rukometašima podrška "neophodna".\n"Ja se bojim da momci ne budu razočarani ako ne bude puna Arena jer očekuju podršku. Oni su napravili nešto što vrlo je malo ljudi, možda i među nama, verovalo da je moguće", kazao je Vuković.\nSrbija posle Nemačke, sledeći meč igra u okviru Grupe I protiv Švedske u ponedeljak od 20.15.


Tanjug 16. septembra 2021. 00:39\nBEOGRAD – Nacionalna alijansa za lokalni ekonomski razvoj (NALED) proslavila je u sredu uveče 15 godina postojanja svečanošću u Belom dvoru, kojoj su prisustvovali prijatelji, članovi, partneri i predstavnici Vlade Srbije.\n„Ponosni smo što smo u proteklih 15 godina, sa svojih 300 članova i sada gotovo 100 zaposlenih postali nezaobilazni sagovornik u gotovo svim reformskim procesima i lider dijaloga između ključnih delova društva u Srbiji“, rekla je na svečanosti povodom jubileja NALED-a, prva zaposlena i izvršna direktorka Violeta Jovanović.\n„Mi Srbiju vidimo onakvu kakva bi mogla da bude i neumorno radimo da takva postane“, istakla je Jovanović i zahvalila lokalnim samupravama, privatnom sektoru i članovima civilnog društva koji sarađuju sa NALED-om od njegovog osnivanja.\nPovodom rođendana kompanije u video materijalu presednica Vlade Srbije Ana Brnabić izjavila je da je NALED organizacija koja je spojila lokalne samouprve, privredu i organizaciju civilnog društva i unapredila komunikaciju između ova tri sektora države.\n„Naled je izuzetno potreban našem društvu zato što je objektivan, nepristrasan i jako dobro sagledava stanje stvari u Srbiji, kako dobre stvari koje radi vlada, tako i one stvari koje bi mogla da radi bolje,“rekla je Brnabić.\nIstakla je u videu da Vlada uz pomoć NALED-a godinama sprovodi ozbiljne reforme u zemlji i regionu.\n„Brzo smo donosili odluke, menjali zakone i stvarali povoljniji ambijent i sada se to ogleda u digitalizaciji, radnim mestima i novim tehnologijama,“ navela je Brnabić.\nMinistarka rudarstva i energetike Zorana Mihajlović zahvalila je NALED-u na uspešnoj saradnji sa ministarstvom i sprovođenju reformi za zajedničku dobrobit svih građana Srbije.\n„Danas je Srbija deveta u svetu po izdavanju građevinskih dozvola, a bili smo treći od pozadi. Hvala NALED-u na ostvarenim rezultatima“, izjavila je ona.\nPodsetila je da je ova kompanija učestvovala u razvoju i napretku infrastrukture, organizovala akciju „Zaposlimo hiljadu žena“ i razvila Etno mrežu.\nDobrodošlicu prisutnima i čestitke kompaniji uputio je Aleksandar Karađorđević, ističući važnost projekata koje sprovodi NALED za Srbiju.\nTakođe, čestitkama se pridružila direktorka regionalne misije USAID- a Suzan Fric i zahvalila kompaniji na unapređenju komunikacije između zemalja regiona.\nDogađaju su prisustvovali i presednica Vlade Brnabić, ministarka trgovine, turizma i telekomunikacija Tatjana Matić, diplomata i političar Goran Svilanović, kao i mnogobrojni predstavnici Vlade i lokalnih samouprava.\nOrganizatori su uručili nagrade za „najčlana“ iz oblasti kompanija i prezentovali video materijal sa izjavama partnera, zaposlenih i predstavnika vlade o rezultatima kompanije i značaju za Srbiju i region.


Neizvesna sudbina novopazarske "Petoletke" - SandzakHaber.Net , Sandžačke Internet Novine !\nNaslovna Sandžak Novi Pazar Neizvesna sudbina novopazarske “Petoletke”\nNeizvesna sudbina novopazarske “Petoletke”\nOd Redakcija - 31. Marta 2014. 0 87 Podeli na Fejsbuku\ntweet Novi Pazar – Prva petoljetka u Novom Pazaru je kao i čitav Holding u restruktuiranju do 30. juna ove godine, nakon čega je sudbina ovog preduzeća krajnje neizvjesna.\nOvo preduzeća trenutno upošljava trideset radnika koji, kako kažu, primaju male ali redovne plate, sa prosjekom oko 30 000 dinara.\n,,Najviše radimo za Hidrouliku iz Trstenika i Armature iz Aleksandrovca, a radimo još za rudnike u Štavlju i Baljevcu, kao i za poljoprivrednike i privatne preduzetnike u Novom Pazaru”, kaže zamjenik direktora novopazarske Petoljetke Miroslav Bogdanović.\nPrva petoljetka u Novom Pazaru je nekada zapošljavala 330 radnika, a čitava Petoljetka u Trsteniku čak 16 000 raadnika.\nKLJUČNE REČInovi pazarprva petoletka PODELI\ntweet Prethodni tekstPobeda Erdogana (AKP) slavila se u Bosni, Sandžaku, Crnoj Gori i na Kosovu – videoSledeći tekstVučić: Garantujem da će se na polovini mandata živeti bolje Redakcija\tPOVEZANE OBJAVEVIŠE OD AUTORA


Ruski Centar „Vektor“: Visok nivo antitela ne garantuje zaštitu od kovida - 28.02.2021, Sputnik Srbija\nVisok nivo antitela ne garantuje efikasnu zaštitu protiv kovida 19, izjavila je za v. d. zamenika generalnog direktora za naučno-metodološki rad i međunarodnu... 28.02.2021, Sputnik Srbija\n10:17 28.02.2021 (Osveženo: 10:27 28.02.2021)\n„Prekomerna stimulacija imuniteta nije previše dobra. Mora postojati dovoljan titar antitela i drugih elemenata imunološkog sistema, tako da oni u kombinaciji mogu da pruže zaštitu od virusa korona“, objasnila je Nepomnjaščih.\nPredstavnica Centra „Vektor“ istakla je da vakcina „EpiVakKorona“, koju je razvio Centar, stimuliše samo proizvodnju antitela koja su potrebna za zaštitu od kovida 19.\nNestanak antitela iz organizma\nRanije je infektolog Evgenije Timakov izjavio da antitela na virus korona nisu doživotna i da nestaju nakon nekoliko meseci.\n4 Februar, 15:27\nPrema njegovim rečima, dalji imunološki odgovor zavisi od toga kakav je inicijalni imunitet čoveka i da li je čovek formirao memorijske ćelije koje pomažu u pokretanju odbrambene reakcije organizma.\nNivo antitela posle bolesti i vakcinacije\nPotpredsednica vlade Rusije Tatjana Golikova izjavila je ranije da je nivo antitela nakon preležanog kovida 19 i vakcinacije gotovo identičan.\nGolikova je podsetila da se onima koji su preležali ovu bolest još uvek ne preporučuje vakcinacija. Prema njenim rečima, zapažanja lekara ukazuju da su slučajevi sekundarnog obolevanja retki.\nGovoreći o razlici između antitela koja se proizvode posle bolesti i vakcine, Golikova je istakla da su naučnici saopštili da ne postoje neke razlike.\nNepomnjaščih je takođe objasnila da ruske vakcine „EpiVakKorona“ i „Sputnjik Ve“ u laboratorijskim ispitivanjima potvrdile da pružaju zaštitu od svih poznatih sojeva virusa korona, uključujući i britanski i južnoafrički.\n„U laboratorijskom eksperimentu obe vakcine su potvrdile sposobnost neutralizacije svih korišćenih sojeva virusa korona. Ne možemo reći da to ljudima garantuje potpunu zaštitu od infekcije u svakodnevnom životu, ali verovatnoća dobre zaštite je velika“, precizirala je ona.


„Kokoška“ najbolja na Festivalu amaterskih pozorišta Srbije - www.025.rs\nwww.025.rs / KULA / DRUŠTVO / „Kokoška“ najbolja na Festivalu amaterskih pozorišta Srbije\n„Kokoška“ najbolja na Festivalu amaterskih pozorišta Srbije\nJednoglasnom odlukom žirija republičkog festivala amaterskih pozorišta u Kuli prvo mesto i zlatnu plaketu dobila je predstava „Kokoška“ Nikolaja Koljade u režiji Pavla Jozića i izvođenju Gradskog pozorišta iz Smederevske Palanke.\nFestival je obeležilo ogromno interesovanje publike, a osam izvedenih predstava su izraz najviših dometa dramske umetnosti među amaterima u Srbiji ove godine, kaže predsednik žirija festivala Zoran Đerić.\n„Videli smo osam vrlo raznovrsnih predstava, od klasike, jednog Sterije, do savremenih autora, čak i naših autora koji su dramatizovani i jednog slobodnijeg pristupa nego što je uobičajeno u amaterskom pozorištu. Znači od realističkog do jednog vrlo modernog istraživačkog teatra što raduje i govori o tome da i amatersko pozorište ide uz korak sa profesionalnim pozorištem kada je u pitanju izbor tema“, rekao je Đerić.\nDrugo mesto i srebrna plaketa dodeljena je predstavi „Rodoljupci“ Kulturnog centra Kula, a treće mesto pripalo je predstavi „Žene“ amaterskog pozorišta „Vladimir Popović“ iz Vrbasa.\nKuljani su tokom osam dana imali priliku da vide isto toliko predstava iz svih delova Srbije, a uprkos lošem vremenu i održavanju svetskog prvenstva u fudbalu, festival je obeležilo ogromno interesovanje publike.\nIzvor: RTV i kula.rs\nTags: Fetival amaterskih pozorišta Srbije, Predstava Kokoška\nCrvenka u Vojvođanskoj fudbalskoj ligi\nPojačana kontrola autobusa kojima se obavlja prevoz turista


Bratislav Nikolic (Foto Novosti)\n”Celokupno opštinsko rukovodstvo i ja lično smo oduvek bili uz svoj narod i tako će biti i nadalje. Ono što se jutros desilo, kada je usled prekomerne upotrebe sile povređeno dvadeset meštana naše opštine je nešto što je nedopustivo i nešto što više nikad ne sme da se ponovi. Stava smo da se svi problemi moraju rešavati jedino na miran način”, istakao je Nikolić.\nOpština Štrpce je donela odluku o obustavi radova na izgradnji mini-hidroelektrane zbog zamućenja vode za piće u rezervoaru a samim tim i zbog ugrožavanja vodosnabdevanja i ta odluka je i dalje na snazi.\n“Naša poruka je da će opštinsko rukovodsto ostati na strani svog naroda i braniti prava svakog građanina ove opštine. Ovo je način kojim se pokušava da se sav naš rad i trud da sakome ko u Štrpcu živi pružimo maksimalno dobre uslove za normalan život minimizira, ali mi to ni po koju cenu nećemo dozvoliti”, navodi se u saopštenju.\n01.03.2021 Podneta krivična prijava protiv Rašića zbog povređivanja maloletnog I.M. (491)


Naš tim Psihološko savetovalište Centar\nSa dugogodišnjim iskustvom u oblasti kliničke psihologije i telesne psihoterapije, u radu koristim širok spektar verbalnih i neverbalnih tehnika koje se upotrebljavaju u okviru telesne psihoterapije…\nSanja Stanić, master psiholog, licencirani RE & KBT psihoterapeut\nNastojim da sa klijentom izgradim takav odnos koji će mu omogućiti da preispita ideje i uverenja koji se nalaze u osnovi psihičke patnje i da proširi sopstvene kapacitete za rešavanje problema. Problemi,…\ndr Tatjana Vlašković Jovićević, specijalista psihijatrije, licencirani RE&KBT psihoterapeut\nTatjana Vlašković Jovićević je doktor medicine. Medicinski fakultet Univerziteta u Beogradu završila je 2010. godine. Obavezan lekarski staž odradila je u Kliničkom Centru Srbije i položila stručni…\ndr Miloš Lazarević, doktor medicine, REBT savetnik\nNa klinici za psihijatriju, Kliničkog centra Srbije, vodio sam iskustveno edukativne psihodramske radionice. OBLASTI SPECIJALNOSTI Anksiozna i depresivna stanja Upravljanje besom i nezadovoljstvom Prevazilaženje…\nIrena Werner, master psiholog, licencirani RE & KBT psihoterapeut\nPored rada sa odraslima i adolescentima, u oblasti savetovanja roditelja i psihoterapije sa decom susrećem se sa različitim razvojnim problemima. Nekada su to problemi koji zahtevaju samo savet i podršku,…


Thaçi: SSP i vizna liberalizacija prioriteti Kosova\nKosovo je spremno da otpočne pregovore o Sporazumu o stabilizaciji i pridruživanju (SSP) sa EU, koji predstavlja jedan od glavnih prioriteta Kosova za evrointegracije. Kosovski premijer pozvao je sve institucije da maksimalno rade na tom putu. Politički dijalog, trgovina, saradnja, kao i oblasti pravosuđa, slobode i bezbednosti, biće neke od tema ovog procesa. Zvaničnici predviđaju da, ukoliko bi pregovori počeli na jesen, oni se mogu okončati do proleća sledeće godine. Analitičari poručuju da je neophodno poduzeti mere nad onima koji do sada nisu dali rezultate u sklopu ovog procesa.\nProces pregovora o Sporazumu o stabilizaciji i pridruživanju sa EU i proces ispunjavanja kriterijuma za liberalizaciju viza dva su glavna prioriteta Kosova na putu evropskih integracija, izjavio je u ponedeljak premijer Kosova, Hashim Thaçi, na prvom sastanku pregovaračke ekipe za SSP. On je dodao je Vlada Kosova spremna da otpočne te pregovore što pre.\n„Pokretanje pregovora o SSP između Republike Kosova i EU je istorijski trenutak u sklopu procesa integracije Kosova u EU. SPP će biti prvi ugovorni sporazum koji jasno nudi perspektivu članstva Kosova u EU“, kazao je Thaçi.\nOn je obećao da će Kosovo poduzeti potrebne reforme, a za uzvrat EU će pružiti realnu mogućnost učlanjenja Kosova u evropsku porodicu.\nAgenda ovih pregovora uključuje politički dijalog, trgovinu, saradnju, kao i oblasti pravosuđa, slobode i bezbednosti.\nKosovski premijer je poručio da je sve dok se ne osigura liberalizacija viza potrebno maksimalno inteziviranje rada na tom putu.\n„Posebno će se angažovati agencije za sprovođenje zakona, kao što su Policija Kosova, Savet tužilaca, Sudski savet, carine, poreske uprave, agencija protiv korupcije, i ostali mehanizmi. Osim toga, one treba da poduzmu zajedničke korake, dobro koordinisane, i podići nivo saradnje na najviši nivo, razmeniti informacije i konkretne rezultate“, kazao je on, poručujući odgovornima da su ovi procesi glavni prioriteti Vlade.\nVlada Kosova je 27. februara osnovala pregovaračku ekipu za SPP kojom predvodi Ministarstvo evropskih integracija, a njeni članovi su ministar spoljnih poslova, ministar trgovine i industrije, ministar poljoprivrede i ruralnog razvoja, te ministri finansija, ekomomskog razvoja i ministar pravde. Do sada je sa Evropskom komisijom dogovoreno da se pregovori organizuju u tri radne grupe – za trgovinska pitanja, zakonodavna usklađivanja i političku saradnju, a koje će redovno izveštavati Vladu o toku pregovora.\nVlora Citaku, ministarka za evropske integracije, koji predvodi ovaj proces, očekuje da će preogvori za SSP početi na jesen, a da će se okončati na proleće sledeće godine. Ona je dodala da je cilj SSP-a osiguravanje političkog i zakonskog okvira koji će regulisati proces približavanja i članstva Kosova Evropskoj uniji.\n„O sporazumu će se pregovarati na nekoliko rundi sastanaka, počevši od trgovine, kao najznačajnije oblasti ovog sporazuma. Smatramo da će biti četiri ili pet zvaničnih sastanaka, na nivou ministarskih delegacija, i jedan broj sastanaka na tehničkom nivou“, kazala je ona.\nCitaku je dodala da su za uspešan pregovarački proces potrebne jasno definisana hijerarhija, jednostavne procedure, tehnička stručnost, kao i uključivanje svih političkih i društvenih aktera, biznisa, akademija i civilnog društva.\nPosvećenost visokih zvaničnika kosovske vlade evropskoj agendi usred avgusta, kad i sam Brisel odmara je ohrabrujuće, ocenjuje dobar poznavalac evropskih prilika, Shenoll Muharremi, ali dodaje da je potrebno više informacija o poziciji Kosova naspram ovih pregovora.\n„Ovi pregovori su zarad ekonomskih interesa, tako da nisu dovoljni samo sastanci već je potrebno razgovarati i sa biznisima i razmotriti kako zaštititi njihove interese tokom pregovaranja sa EU, a naročito kod trgovaca“, kaže Muharremi.\nS druge strane, Muharremi je naveo i potrebu aktivnije opozicije u ovako važnim procesima kroz koje prolazi Kosovo, koja bi tražila više računa od Vlade Kosova.\nPremijer Kosova, dodao je on, i ranije je govorio da je spreman da poduzme reforme i pozivao na široku uključenost u ovom procesu, ali je problem to što nije skrenuta veća pažnja na one koji se nisu odazvali pozivima.\n„Ukoliko g. Thaci želi da mu verujemo da je ozbiljan u ovome, treba poduzeti mere nad onima koji do sada nisu dali rezultate. Reforma javne administracije je najkonkretniji primer koji nije imao uspeha, bez obzira na mnoge pozive i mnoga obećanja“, kazao je Muharremi.\nS obzirom da Kosovo nema toliko razvijenu ekonomiju i velike interese za pregovaranje, Muharremi je dodao da je moguće da se pregovori o SPP-u okončaju tokom sledeće godine.\nIstog dana kada je Srbija u junu dobila zeleno svetlo za početak pregovora o članstvu u EU, Kosovu je omogućen početak pregovora o Sporazumu o stabilizaciji i Pridruživanju sa EU.\nOvaj sporazum je prvi ugovorni sporazum sa EU i reguliše prava i obaveze zemlje koja je otpočela proces pridruživanja Evropskoj uniji.


“Očekujemo da Mađarska preuzme svoje evrospke obaveze, uključujući onu iz Dablinskog sporazuma”, poručio je Fajman.\n“Mi se borimo protiv krijumčara, a ne porodica i dece”, kazala je Mikl Lajtner u saopštenju.\n“Sada je vreme Evropljana, a ne nacionalista. Ovaj izazov ne može da savlada nijedna država na svetu sama. Potrebno nam je veće jedinstvo u Evropi”, istakla je ona.\n“Moramo poboljšati situaciju u izbegličkim kampovima u kriznom regionu i u to investirati. Neophodno je stvaranje perspektiva, kako ljudi ne bi bili naterani da se iseljavaju odatle”, ocenila je ona.\nAustrijske vlasti pristigle izbeglice usmeravaju na železničku stanicu Nikelsdorf, kao i do dvorane “Nova Rok”.\n“Imamo najavu naših vlasti da možemo da očekujemo između 800 i 1.500 ljudi”, izjavio je portparol austrijskog Crvenog krsta Tomas Horvat.\nŠef kabineta mađarskog premijera Janoš Lazar rekao je u parlamentu da će autobusi biti upućeni jer “ne sme da se ugrozi bezbednost mađarskog saobraćaja”, dodajući da će se to dogoditi u narednih nekoliko sati, prenele su agencije.\nLazar je naveo da “migrantska kriza potresa Mađarsku”, za koju je optužio nemačke “kontradiktorne poruke” i nesposobnost Evropske unije.\n“EU i mnoge njene članice zahtevaju od nas da budemo solidarni, dok nama niko nije lojalan, a nismo ni dobili značajniju pomoć”, naglasio je Lazar, prenela je mađarska agencija MTI.\n“Mnogo izbeglica se zbog toga uplašilo, pa su neki od muškaraca pojurili mađarske desničare, koji su bili skinhedsi”, rekao je dopisnik britanske medijske kuće, Ben Braun.\n“Pravo na politički azil ne sadrži ograničenje broja tražilaca azila”, rekla je Merkelova u intervjuu Medijskoj grupi “Funke”, preneo je Asošijeted pres.\nPrema rečima nemačke kancelarke, Nemačka kao snažna i ekonomski dobrostojeća zemlja ima snage “da učini šta je potrebno” da osigura svakom tražiocu azila fer postupak.


Mladi fudbaleri u Holandiji pretukli linijskog sudiju na smrt! :: Sportal\nMladi fudbaleri u Holandiji pretukli linijskog sudiju na smrt!\nTanjug - Vest objavljena: 04:21 - 21.11.2015\nHolandska policija uhapsila je trojicu mladih fudbalera Slotena za koje se sumnja da su pretukli linijskog sudiju Ričarda Nivenhujzena, koji je 24 sata kasnije preminuo od posledica batina.\nTinejdžeri amsterdamskog kluba su prošlog vikenda posle utakmice sa Bujtenbojsima u Almeri sačekali 41. godišnjeg sudiju i naneli mu teške telesne povrede, kojima je Ričard Nivenhujzen podlegao u bolnici.\nPolicija trenutno ispituje da li su samo batine razlog smrti nesrećnog sudije.\n"Apsolutno je zastrašujuće da tako nešto može da se dogodi na holandskim sportskim borilištima. To više nema nikakve veze sa sportom'', izjavila je holandska ministarka sporta Edit Šipers.\nKlub je nakon ovog incidenta odlučio da istupi iz lige i suspenduje mlade igrače.\nEvropski fudbal Fudbalski sudija Sloten Holandija


Kosovo: Bure bez dna :: REPORTER - Nezavisni onlajn magazin\nGLAVNA > POLITIKA > Kosovo: Bure bez dna\nSvakog dana za Kosovo dajemo milion evra.Statistika Svake godine iz budžeta se izdvaja 360 miliona evra za naše institucije na Kosovu i Metohiji, pokazuju zvanični podaci.\nDržava će nastavitida finansira opstanak Srba na Kosovu i Metohiji\nBEOGRAD - Što je mnogo, mnogo je.\nSvake sekunde iz budžeta Srbije 16 evra odlazi na Kosovo i Metohiju, odnosno iz državne kase se u južnu srpsku pokrajinu svakodnevno slije oko milion evra. Godišnje, iz budžeta se odvaja oko 360 miliona evra, a prema zvaničnim podacima - od 1999. do danas na Kosovo je otišlo čak 6,96 milijardi evra!\nDirektor Kancelarije za odnose s medijima Vlade Srbije Milivoje Mihajlović potvrđuje da je protekle decenije iz budžeta Srbije godišnje izdvajano oko 360 miliona evra za Kosovo.\nPlate i socijalna davanja\n- Novac je trošen na lokalne uprave, plate radnika, socijalna davanja... i na taj način je obezbeđivan opstanak srpske zajednice u južnoj srpskoj pokrajini - kaže Mihajlović.\nProblem je, međutim, to što većina Srba na Kosovu živi na ivici egzistencije i što siromaštvo naročito pogađa ljude u enklavama. Iako kontrola trošenja državnog novca ne postoji, javna je tajna da su na kosovskoj nesreći milijarde završile u džepovima pojedinaca.\nPremijer Ivica Dačić je, nakon poslednjeg sastanka s delegacijom sa severa Kosova, rekao da briselski sporazum mora da se sprovede i da Vlada raspolaže svim mehanizmima da sporazum primeni.\n- Mehanizam je jednostavan - ukinete plate, ukinete radna mesta, i rešili ste problem paralelnih institucija. Ali Vlada to ne želi da uradi i zbog toga nastavljamo razgovore sa Srbima sa severa Kosova - rekao je premijer Ivica Dačić. Novi sastanak državnog vrha sa čelnicima četiri opštine sa severa Kosova zakazan je za utorak 7. maj.\nRanđel Nojkić: Običan svet nikad ne vidi taj novac\n♦ Ranđel Nojkić, jedan od političkih predstavnika Srba južno od Ibra, kaže da „običan svet gotovo da nije video ni dinar“ od milijardi koje su iz državne kase stizale na KiM:\n- Taj novac ide preko opština, okruga, gde su moguće malverzacije, obično ide preko političkih lidera Srba sa severa Kosova. Mi maltene ne vidimo novac.\nZa razliku od predstavnika Srba sa severa Kosova, Srbi koji žive u enklavama, južno od Ibra, podržavaju briselski sporazum.\nМолимо вас да ископирате овај текст: 4900a71f2c67


Vesti online / Vesti / Srbija / Dačić u Njujorku: Sa Guterešom o Kosovu i Unmiku\nDačić u Njujorku: Sa Guterešom o Kosovu i Unmiku\nPrvi potpredsednik Vlade Srbije i ministar spoljnih poslova Ivica Dačić razgovarao je u Njujorku s generalnim sekretarom UN Antoniom Guterešem o situaciji na Kosovu i Metohiji i značaju uloge Unmika u izgradnji trajnog mira, stabilnosti i bezbednosti u Pokrajini.\nAntonio Gutereš (Foto: Arhiva)\nKako se navodi u saopštenju Ministarstva spoljnih poslova, u tom smislu je ministar još jednom potvrdio da je za Srbiju od velikog značaja da se tema Kosova i Metohije zadrži u fokusu UN, odnosno Saveta bezbednosti.\nMinistar Dačić informisao je sagovornika i o toku dijaloga Beograda i Prištine.\nGeneralni sekretar UN reafirmisao je poziciju UN, koja je definisana poštovanjem Rezolucije 1244 SB UN, i u tom kontekstu, nastavak angažmana Unmika na KiM, kaže se u saopštenju.\nKo je bio "za", a ko "protiv" Srbije na sednici UN\nSRBIJA Zbog Srbije i Kosova složile se Amerika i Rusija


RTS: Lažna ekipa „Malog dnevnika“ u Mirijevu – TV Magazin\nTrenutno ste ovde: Početna strana / TV vesti / Vesti / RTS: Lažna ekipa „Malog dnevnika“ u Mirijevu\nRTS i produkcioni tim „Malog dnevnika“ saopštavaju da su primljene prijave građana da izvesno lice u beogradskom naselju Mirijevo zvoni deci na vrata i predstavlja se kao deo tima „Malog dnevnika“.\nTim povodom RTS i tim „Malog dnevnika“ saopštavaju da se izbor potencijalnih kandidata za voditelje „Malog dnevnika“ nikada nije obavljao po privatnim kućama i stanovima, niti će to ikada biti činjeno na taj način, saopštila je Služba za odnose s javnošću i korporativni imidž JMU RTS.\nSva deca, voditelji „Malog dnevnika“, kao i kandidati za voditelje, dolaze na kastinge, snimanja i probe isključivo u pratnji roditelja ili vaspitača, uz prethodni zahtev u pisanoj formi, koji produkcija dostavlja Školi za talente, čija su deca polaznici.\nShodno tome, svako ko se, predstavi kao član ekipe „Malog dnevnika“, vrši delo prevare i lažnog predstavljanja. Uz osnovanu sumnju da motivi za činjenje takvog dela nisu najčasniji.\nSrbija pod brojem 15 u finalu Evrovizije\nEvrovizija: Dragana Kosjerina saopštava glasove žirija iz Srbije


Kantonalna uprava civilne zaštite KS: Poduzeti preventivne mjere s ciljem bržeg djelovanja tokom jesenjeg i zimskog perioda - IlijašNet\nPočetna/BiH/Kantonalna uprava civilne zaštite KS: Poduzeti preventivne mjere s ciljem bržeg djelovanja tokom jesenjeg i zimskog perioda\nKantonalna uprava civilne zaštite KS: Poduzeti preventivne mjere s ciljem bržeg djelovanja tokom jesenjeg i zimskog perioda\nRedakcija15. Oktobra 2020.\nIz Kantonalne uprave civilne zaštite Kantona Sarajevo obavještavaju javnost da je tokom jesenjeg i zimskog perioda povećana opasnost od mogućih poplava, klizišta, snježnih padavina i niskih temperatura, leda, ledenice, te jakog vjetra.\nTim povodom, apeluju na sva pravna i fizička lica, organe vlasti, općinske službe civilne zaštite da odmah preduzmu preventivne mjere kako bi se što efikasnije i brže djelovalo u pomenutim situacijama.\nS tim u vezi, navode kako su pravna lica obavezna, u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća, da donesu planove zaštite i spašavanja i ostala planska dokumenta, te da u skladu s njima pravovremeno pripreme svoje štabove, službe, jedinice i povjerenike civilne zaštite, da ih opreme za efikasno i brzo reagovanje na prirodne i druge nesreće koje mogu nastati tokom jesenjeg i zimskog perioda.\nTakođer, sva prava i obaveze subjekata zaštite i spašavanja utvrđene su konkretno u odredbama Zakona o zaštiti i spašavanju, kako za građane, tako i za organe vlasti, ali i pravna lica.\nPoručili su da ukoliko subjekti primjete ili saznaju za neku opasnost ili pojavu koja može dovesti do nastanka prirodne i druge nesreće, sve podatke dostave Kantonalnom operativnom centru civilne zaštite na broj 121, koji je u funkciji 24 sata svaki dan.\nDanas je Međunarodni dan mira – 21. septembar


Milenković i Karajlić: Koncert na Tašu biće naš doktorat\nTanjug 9. juna 2022. 06:52\nBEOGRAD – Muzička tribina „Rock El Clasico“ povodom istoimenog koncerta Stefana Milenkovića i Dr Neleta Karajlića, koji će biti održan 21. juna na stadionu Tašmajdan, sinoć je realizovana u Kulturnom centru Grad u Beogradu.\nKoliko su rokenrol i klasična muzika zaista udaljeni, šta ih spaja, a šta razdvaja, da li utiču jedno na drugo – neka su od pitanja na koja su učesnici tribine pokušali da odgovore: muzičari Stefan Milenkovic i dr Nele Karajlic, književnik i muzički novinar Branko Rosic i urednik i novinar Zoran Panovic, uz moderatora – TV voditeljku Draganu Kosjerinu.\n“Osetio sam da je došlo vreme da uđem u neku novu fazu i da je neophodan novi koncept. Neko bi pomislio da mi je dosta muzike, ali nije tako, već sam postao malo prezasićen onom formom koju sam do sada radio u karijeri već 40 godina”, rekao je Nele Karajlić, nekada frontmen i pevač sarajevske rok grupe “Zabranjeno pušenje”, takođe autor velikih hit TV serijala “Top lista nadrealista” i “Složna braća”.\n“Ovaj koncert 21. juna to vam je kao kada uzmete da kuvate neko jelo, spremate ga, i onda ste uzbuđeni kada ga iznesete na sto da ga drugi probaju. Meni je isti osećaj sa koncertom koji nas čeka”, rekao je Dr Nele Karajlić koji trenutno snima drugu sezonu svoje nove TV serije “Složna braća – The Next Đeneration”, što je nastavak originalne “Složne braće” (1995). Svestrani umetnik Nele, osim što je uspešan muzičar, takođe je i glumac, reditelj, književnik, televizijski scenarista.\nStefan Milenković se tokom pandemije vratio iz Amerike da definitivno nastavi život u Srbiji, konkretno je profesor na Akademiji umetnosti u Novom Sadu gde je takođe i umetnički direktor Gradske koncertne dvorane.\n“Tražili smo određene univerzalne, energetske, ljudske karakteritsike prema Neletovim autorskim pesmama i mojim kompozticijama, odnosno ne mojim, jer ih nisam ja napisao, već sa mojim repertoarom opusa kojeg znam da interpretiram. Tu se vide neke sličnosti, a naš anđeo čuvar Ana Krstajić nam je sve to spojila, da aranžmani zvuče tako, kao klasika i rokenrol”, naglasio je Milenković i onda se osvrnuo na svoj utisak o koncertu u Dubaiju.\nOsim koncerta na Tašmajdanu 21. juna, Stefana čeka 12. juna nastup na zatvaranju 11. Klasik festa u Pančevu. Tokom prethodne i ove godine, Milenković je imao koncerte u Beogradu (Botanička bašta, Kolarac) i dosta po Srbiji i regionu (Novi Sad – Korzo, Čačak – master klas od dve nedelje, Pančevo, Banja Luka fest), kao i turneju po Italiji.\nNa ovu temu je bivši muzičar u bendu “Urbana gerila” Branko Rosić priznao da mu je uvek bilo odbojno i jezivo spajanje rokenrola i klasike, delovalo mu je da se to kalemi na silu.\n“Ipak, vremenom sam se zaljubio u simfonijski rok. Istina, imao sam sumnju u projekat Neleta i Stefana, ali mi je bilo izazovno kada sam ih čuo u Narodnom pozorištu, dobio sam sjajan red na galeriji. Tu već nisam video to kalamljenje, oni su bili kao bend, jedna celina”, analizirao je Rosić, sada književnik i novinar kulture.\nMinistarstvo: Unesko da preporuči eksperte za rad na MJ\nSopran Marija Jelić otvara festival u Letoniji 2. jula\nSopran Marija Jelić otvoriće 2. jula festival…\n„Novi evropski dokumentarni film“ i „Eco…


Najčešće su sarajevski izvođači pevali muziku na stihove poznatih pesnika. Zdravko Čolić je tokom svoje karijere uglavnom pevao pesme mrtvih pesnika - "Pjevam danju, pjevam noću" ili "Ao, nono, bijela" Branka Radičevića ili "Pjesmo moja" iz zaostavštine Jovana Jovanovića Zmaja. Na drugoj strani, Kemal Monteno je često sarađivao sa tzv. estradnim pesnicima poput Miše Marića, Duška Trifunovića, Rešada Hadrovića. Jedan od njegovih najvećih hitova, pesma "Dušo moja", za koju je stihove napisao Zvonimir Golob, nastao je tako što je Monteno pesmu pročitao u novinama i napravio melodiju za nju.\nPoslednji takav projekat na ovim prostorima je album "Pesme iznad Istoka i Zapada", na kome je nekoliko ovdašnjih prestižnih pop-rok bendova odsviralo i otpevalo pesme urađene na tekstove vladike Nikolaja Velimirovića. Među njima i Partibrejkersi, Bjesovi, Darkvud dab, LJrve... Projekat je nastao po ideji mitropolita crnogorsko-primorskog Amfilohija, a na snimanju je učestvovalo preko trideset muzičara.\nLikove svetaca crta milujući ikone


Prvi Međunarodni turnir u malom fudbalu u Mitrovici: Promocija sporta, zdravog duha, takmičenja i drugarstva - Radio Kontakt Plus\n08:35, 02.03.2020Izvor: Radio Kontakt Plus\nPrvi Međunarodni turnir u malom fudbalu, za mlađe kategorije od 2008. do 2012. godišta, održan je proteklog vikenda u Kosovskoj Mitrovici.\nNa turniru se predstavilo 40 ekipa sa 450 učesnika.\nU kategoriji 2008. godišta, mališani iz Raške odneli su prva tri mesta: prvo – “KMF”, drugo – “Vlada Dimitrijević”, a treće ekipa “Bane”.\nPrvo mesto u kategoriji dece rođene 2009.godine, osvojila je ekipa “FK Rudar” iz Kosovske Mitrovice, drugo mesto “Nika” iz Beograda, dok je treće mesto pripalo ekipi “DIF”-a iz Kosovske Mitrovice.\nU kategoriji 2010.godišta, na prvom mestu našli su se mališani kluba “Dinamo” iz Pančeva, na drugom mitrovčani iz kluba “DIF”, dok je treće mesto pripalo klubu “Kosmet” iz Leposavića.\nIz generacije 2011., prvo mesto pripalo je ekipi “Dinamo” iz Pančeva, drugo “Juniors”-ima iz Novog Pazara, a treće “DIF”-u iz Kosovske Mitrovice.\nU takmičenju najmlađih učesnika, rođenih 2012.godine, ubedljivu pobedu odnela je “Crvena Zvezda” iz Beograda, drugo mesto je zauzela mitrovačka ekipa “DIF”, dok su se na trećem mestu našli polaznici fudbalskog kluba “28.jun” iz Gračanice.\nNa turniru su se predstavili mališani rođeni od 2008. do 2012. godine, pri čemu je svaka generacija brojala po 8 ekipa, izjavio je za Kontakt Plus direktor Sportskog saveza Kosova i Metohije Igor Uljarević.\n“Što se tiče ekipa učesnica, osim klubova iz Beograda - Crvena Zvezda, Nika, Dinamo iz Pančeva i Vojvodina iz Novog Sada, došli su nam i mališani iz Raške i Novog Pazara, dok su preostale ekipe bile sa prostora Kosova i Metohije odnosno iz Leposavića, Zubinog Potoka, Gračanice, Klokota, Štrpca i iz Kosovske Mitrovice”, istakao je Uljarević.\nTrener FK „Crvena Zvezda“ generacije 2012. Ivan Gajić za Kontakt Plus radio navodi da je u Kosovskoj Mitrovici boravio prošle godine u prijateljskoj poseti, a da je ovoga puta došao na takmičenje i sa sobom poveo 12 dečaka.\nIz Kosovske Mitrovice i sa turnira će poneti pozitivna iskustva. Ipak, ono što je primetio na svim turnirima, pa i na ovom u Kosovskoj Mitrovici, je to da roditelji imaju prevelika očekivanja od svoje dece, a samim tim umeju neprikladno da reaguju sa tribina.\n„Ljudi vrlo brzo zaborave koliko deca koja izađu na parket imaju godina. Mislim da je to najveći problem i zadatak za sve nas da edukujemo roditelje i objasnimo im šta je cilj ovakvih manifestacija, a šta realnost. Naš zadatak je da ovoj deci ulepšamo detinjstvo, a ne da im ga krademo. Dete od 7 godina ne može dobro da reaguje na dešavanja na tribinama i na taj pritisak koji roditelji naprave“, ocenio je Gajić.\n“Nastavimo svi zajedno, međusobnim povezivanjem, da podržavamo prave vrednosti, kroz promociju sporta,zdrav duh, takmičenja i drugarstva. Za ova tri dana stvorena su nova prijateljstva i neraskidive veze između gradova iz centralne Srbije i Kosovske Mitrovice. Kosovska Mitrovica na taj način nastavlja da bude jača, bolja, usmerena ka pravim vrednostima i okrenuta ka pobedi”, rekao je Spirić.\nTurnir u malom fudbalu za mlađe kategorije organizovali su Fudbalski Savez Kosova i Metohije, Sportski Savez Kosova i Metohije, uz tehničku podršku FK “Rudar” iz Kosovske Mitrovice, a pod pokroviteljstvom Privremenog organa mitrovačke opštine.


Uspešno realizovan projekat "Inkluzija dece u ranom razvoju"! | Sremska Mitrovica - Info\nUspešno realizovan projekat „Inkluzija dece u ranom razvoju“!\nZahvaljujući odabiru i sredstvima Ministarstva prosvete, nauke i tehnološkog razvoja, Grad Sremska Mitrovica je 2019. godine izabran za realizaciju projekta „Inkluzija dece u ranom razvoju“. Osim grada, koji je nosilac projekta uključeni su partneri koji su projekat učinili inkluzivnim i sveobuhvatnim, a to su Dom zdravlja Sremska Mitrovica, Predškolska ustanova „Pčelica“, Centar za socijalni rad „Sava“, Udruženje građana Parno Romoro i Centar za ekonomsko unapređenje Roma.\nPomoćnik ministra za predškolsko i osnovno obrazovanje Milan Pašić prilikom obilaska vrtića Čuperak u Laćarku svečano je uručio ključeve automobila koji je kupljen za potrebe projekta iz sredstava Ministarstva, a koji će služitiza terenske posete i obilaske porodica od strane mobilnog interresornog tima.\nProgrami ranog razvoja i obrazovanja dece u najranijem detinjstvu su osnov inkluzivnog napretka, i posebno su važni za decu koja dolaze iz nedovoljno podsticajnih porodičnih okruženja. Projekat „Inkluzija dece u ranom razvoju“ se sastoji iz tri komponente: mobilna škola roditeljstva u selima i prigradskim naseljima; diversifikovani programi za decu od tri do 6,5 godina u mestima Mačvanska Mitrovica i Laćarak; kao i rad sa roditeljima.\nKroz programe koji obuhvataju radionice u okviru mobilne škole roditeljsta, stručni saradnici pružaju podršku porodicama iz društveno osetljivih grupa o značaju predškolskog obrazovanja, o brizi i vaspitanju dece od najranijeg uzrasta, kao i osnaživanju i informisanju u cilju ostvarivanja prava iz oblasti socijalne i zdravstvene i ostalih vidova zaštite.\nRad sa roditeljima ima velik značaj jer je vaspitanje i odgajanje dece veoma bitno u najranijem periodu čovekovog života. Pružanje emocionalne podrške, stimulisanje njihovog razvoja i uspostavljanje uspešne komunikacije sa njima od suštinske važnosti za njivov dalji napredak. Ova rana stimulacija i podrška još su važniji za marginalizovanu decu, odnosno decu koja žive u siromaštvu ili imaju probleme u razvoju.\nDiversifikovani programi sa decom uzrasta od 3 do 6,5 godina su se realizovali u dva romska naselja u Mačvanskoj Mitrovici, kao i u Laćarku. Program radionica se sastoji iz seta diversifikovanih i prilagoženih programa koji podstiču kreativnost i kognitivnu aktivnost dece.\nOsim ovih aktivnosti, koje su dale dobre rezultate do sada projektom su predviđene dodatne aktivnosti koje realizuju članovi mobilnog tima, a to su savetodavne aktivnosti kao što su pomoć u pribavljanju ličnih dokumenata, matičnih brojeva, kao i pomoć u rešavanju pitanja iz oblasti socijalne zaštite što je od velikog značaja pri upisu u vrtić i osnovne škole.\nRelated Items:Featured2, inluzija dece u ranom razvoju, projekat, realizacija


Počela je poslednja faza razvoja pred izlazak Cyberpunka 2077, CDPR tvrdi "Daljih odlaganja neće biti"\nNight City čeka\nPosted ponedeljak 07 09 2020 03:59:10\nCyberpunk 2077 ulazi u "poslednju fazu razvoja" a razvojni tim CD Projekt Red deluje uvereno da daljih odlaganja neće biti.\nCD Projekt Red-ov CFO Piotr Nielubowicz je izjavio to u videu u kome je sumirana prva polovina fiskalne godine ove kompanije, rekavši "Kada se budemo sreli ponovo u ovom formatu, Cyberpunk 2077 će već biti objavljen."\nOvi biznis recap snimci objavljuju se na kraju svake četvrtine godine, što znači da će sledeći biti u decembru. Ukoliko se ne desi ništa ne planirano do tada, to bi trebalo da znači da će Cyberpunk 2077 stvarno napokon izaći za PS4, Xbox One i PC 19. novembra, 2020. što je trenutno planirani datum, nakon više odlaganja.\nIako se i dalje može desiti odlaganje od par nedelja, ipak deluje da neće proći mnogo dok Cyberpunk 2077 napokon ne bude bio u našim rukama i u prodaji širom sveta, pre kraja 2020. godine.\nKolege sa IGN US su nedavno imale priliku da probaju malo Cyberpunk 2077, nakon čega su izjavili "Igra deluje kao duhovni naslednik Warren Spectorovog legendarnog originala, Hall-of-Fame igre Deus Ex, ne možemo dati veći komplement od toga. Postoji šansa da će nekako možda uspeti da opravda sve ove godine hajpa."


Kremlj: Nema potrebe za zatvaranjem zbog kovida - 07.12.2020, Sputnik Srbija\nNema potrebe za uvođenjem „lokdauna“ (potpunog zatvaranja) zbog širenja epidemije virusa korona u Rusiji, izjavio je portparol Kremlja Dmitrij Peskov. 07.12.2020, Sputnik Srbija\n11:20 07.12.2020 (Osveženo: 01:04 26.08.2021)\nNema potrebe za uvođenjem „lokdauna“ (potpunog zatvaranja) zbog širenja epidemije virusa korona u Rusiji, izjavio je portparol Kremlja Dmitrij Peskov.\n„Sadašnji nivo organizacije procesa borbe (protiv kovida) i pružanja medicinskih usluga ljudima dovoljan je da se izbegne uvođenje bilo kakvih zatvaranja, bilo da je to prekid saobraćaja između regiona ili gašenje ekonomije. I dalje smatramo da to nije neophodno“, odgovorio je Peskov na pitanje da li se Kremlj slaže da žarišta širenja koronavirusa zahtevaju ograničenja kretanja između regiona o čemu je govorio ministar zdravlja Rusije Mihail Muraško.\nPeskov je podsetio da su šefovi regiona u pogledu suzbijanja širenja epidemije virusa korona dobili posebna ovlašćenja i mogu da ih u dogovoru sa vladinom komisijom koriste za preduzimanje hitnih i efikasnih mera u borbi protiv širenja zaraze.\nRuski ministar zdravlja ranije je izjavio da drugi talas kovida 19 pokazuje da je neophodno razmotriti pitanje određenih ograničenja kretanja građana između državnih subjekata, kao i unutar njih. Zatim je pomoćnik ministra zdravlja Aleksej Kuznjecov saopštio da Ministarstvo zdravlja Rusije nije predlagalo uvođenje dodatnih ograničenja za kretanje unutar države.\nUživo: Šuterski trening Delfina19:00 UŽIVO Ruska vojska i snage LNR ušle u Lisičansk, industrijska zona „Azota“ pod kontrolom Luganska17:12


Back PRIVREDA INSTITUCIJE Nauka kao motiv privredi\npetak, 23 februar 2018 12:27\nU proteklom periodu, uočava se trud svih struktura da što čvršće i uspešnije povežu akademsku zajednicu sa industrijom, te na tom putu, evo još jedne prilike za to, pogotovo za mlade diplomce!\nNaime, kompanija Philip Morris Science organizuje globalni izazov - poziva stručnu javnost da učestvuje u poduhvatu koji će se baviti naučnim istraživanjima u vezi sa potvđivanjem tačnosti i obogaćenjem molekularne mreže, NETWORK VERIFICATION CHALLENGE 3. Tema je metabolizam ksenobiotika u jetri, a učešće se zasniva na analizi literature i to je sjajna prilika da se saznanja prošire i utvrde kroz praktičan rad.\nNajuspešniji učesnici će biti nagrađeni: prvih 30 učesnika sa preko 3000 poena dobija vaučer na 150 američkih dolara, a učesnici koji su udruženi u jedan tim, dobijaju 2000 dolara za pokrivanje troškova za posetu konferenciji po izboru /ako budu prvoplasirani/.\nOsim novčanih nagrada, ovo je sjajna prilika za upoznavanje praktične primene znanja iz oblasti molekularne biologije, u oblastima medicine, farmacije i industrije koje ispituju rizik uticaja hemikalija na čovekovo zdravlje uopšte. Takođe, ovo je sjajna prilika za povezivanje sa kolegama iz akademije i industrije, a izazov traje do kraja marta 2018.\nAmbasador ovog poduhvata u našem regionu je BiologicsHub, novosadska startap kompanija koja sarađuje sa Phillip Morisom na sličnim projektima. Predstavnici BiologicsHub-a će održati predavanje na kome će predstaviti ovaj izazov i dati sve praktične informacije koje će potencijalnim učesnicima učešće učiniti lakim, zabavnim i svrsishodnim.\nPredavanje vezano za ovu tematiku će biti održano u subotu, 24. februara, na Departmanu za biologiju i ekologiju, PMF NS, u amfiteatru 1, u 11 časova.


SAM :: Aktivnosti :: Nominovani u kategoriji: Mladi menadžer godine 2018\nNaslovna :: Aktivnosti :: Aktivnosti :: Nominovani u kategoriji: Mladi menadžer godine 2018\nNominovani u kategoriji: Mladi menadžer godine 2018\nMladi menadžeri do 35 godina koji su prepoznati unutar i van svoje kompanije kao osobe od integriteta i ugleda i koji su u 2018. godini ostvarili posebne poslovne rezultate, nominovani su za prestižnu SAM Godišnju nagradu.\nKriterijumi za izbor bili su:\n1. Inicijativa i inovativnost\n2. Ekonomski rezultati\n3. Društvena odgovornost\n4. Razvoj članova tima\n5. Poslovni poduhvat godine\nNominovani su sledeći kandidati:\nBranislav Lončar, CFO, Southeast Europe, Publicis One\nIvan Đolić, Direktor prodaje, Adacta\nMiloš Grujić, Director of Sales, Courtyard by Marriott\nUroš Đorđević, CEO, Agrounik\nVukašin Aleksić, Solution Sales Professional for CEE Region, Microsoft\nGlasanje možete izvršiti OVDE do 28. novembra.\nBranislav Lončar, CFO, PUBLICIS ONE\nBranislav Lončar je 2011. godine postao najmlađi CFO u Publicis Grupaciji koja zapošljava globalno 80.000 ljudi u više od 100 zemalja. Brendovi Leo Burnett, Saatchi&Saatchi i Publicis u Srbiji ostvaruju značajan profitabilan rast već 9 godina u nizu. Prošla godina je donela velike izazove, otvaranje medijskih brendova Zenith i Starcom kao i reorganizaciju svih brendova u Publicis One. Branislav je na osnovu postignutih rezultata i prikazanog znanja iz oblasti Finansija postao CFO za Adriatic region 2017 godine (Slovenija, Hrvatska, Bosna i Hercegovina, Srbija, Crna Gora, Albanija, Makedonija). Učestvovao je u kreiranju ERP sistema koji je dobio jednu od najboljih ocena od strane interne revizije iz Pariza.\nTrenutno je angažovan kao stručni konsultant u Londonu na projektu razvoja ERP i CRM sistema za Publicis One Global što uključuje 52 zemlje.\nViše informacija pročitajte na linku.\nKao direktor prodaje, Ivan Đolić je vodio tim koji je uvećao prihode Adacte Beograd sa 3.2M evra u 2017. godini na preko 4M evra, koliko se očekuje u 2018. godini. Uspesi u prodaji, učinili su da Adacta Holding 2016. postavi Ivana Đolića za prokuristu društva sa istim pravima zastupanja kao generalni direktor.\nPočetkom 2018. godine, Ivan Đolić dobija mandat da upravlja i većim delom operative, čime se ostvaruje napredak i u profitnoj marži, gde sa profitne marže ispod 10% u 2017., Adacta dolazi na očekivanu neto profitnu maržu od oko 20%, što je u izuzetan rezultat u kompetitivnoj situaciju u Srbiji. Najveći udeo u tom rastu čini to, što je Ivan Đolić odlučio da bi beogradski ogranak kompanije Adacta trebalo da iskoristi i svojevrsni „dijamant“ srpskog tržišta, a to su izuzetno vredi i pametni ljudi i da te ljude ponudi ostalim softverskim integratorima u svetu i na taj način, Adacta danas 20% svog prihoda ostvaruje upravo radom Adactinih ljudi na projektima u Irskoj, Velikoj Britaniji, Nemačkoj, Rusiji i ostalim zemljama Evrope.\nNa vlastitu inicijativu i pristupom popravio je komunikaciju i međuodeljenske odnose, o čemu svedoči i povratna informacija nadređenih o pomaku i o vidno drugačijem pristupi poslu, kolegama i klijentima.\nGlavni parametar kojim Marriott meri uspeh hotela, pored finansijskih je index udela u tržištu, a kod Marriotta je taj index dvostruko veći od ciljanog.\nTim prodaje u 2018. izabran u okviru Marriott hotela kojih ima preko 500 u Evropi i preko 7000 u svetu, osvojio je dve nagrade - najbolji evropski sales tim i najbolji sales tim globalno.\nUroš je druga generacija u porodičnoj firmi i trenutno se usavrsava na EMBA Cotrugli Business School. Intezivno uči ruski jezik i radi na razvoju ruskog tržista, obzirom da je Agrounik uspesno registrovao svoj brend Slavol u Ruskoj Federaciji. Agrouniku je odobreno finanisranje projekta od strane Svetske banke za razvoj proizvoda za biolosku proredu jabuke u konkurenciji od jos 74 projekta.\nIntenzivno radi na internacionlazaciji kompanije. Realizovana je investicija u dve nove linije sa ciljem povećanja kapaciteta pakovanja i implementiran je ISO9001.\nUroš je diverzifikavao proizvodni portfolio pored agrara, u domenu prečišćavanja otpadnih voda. Lansirao je novo granulisano organsko đubrivo Unimax koje ima ulogu aktivacije NPK đubriva u zemljistu i inovacija je u polju đubriva.\nVukašin Aleksić, Solution Sales Professional for CEE region, Microsoft EMEA HQ\nNakon višegodišnjeg rada, razvoja i doprinosa u kompanijama Microsoft i Telenor u Srbiji, Vukašin je u junu 2018. godine dobio priliku da stečenim iskustvom i znanjem, a sa još većim entuzijazmom i posvećenošću nastavi da doprinosi društvu radom u Microsoft-ovoj centrali za Evropu, Afriku i Bliski Istok sa sedištem u Dablinu u Republici Irskoj.\nKroz svoj rad, koordinaciju više timova, i direktno vođenje najvećih projekata, on osnažuje velike kompanije u osam zemalja Centralno Istočne Evrope da ostvare svoju misiju, unaprede poslovanje, osiguraju bezbednost podataka i pospeše kolaboraciju svojih timova i zaposlenih. Na taj način, digitalnom transformacijom, on pomaže ovim velikim i kompleksnim sistemima na putu kroz takozvanu „Četvrtu industrijsku revoluciju“.


Početna » Poljoprivreda » Stočarstvo » Plodnost bika , merila njegovog kvaliteta plodnosti\nVeštačko osemenjavanje je standaro ali kako meriti plodnost bika, merila plodnosti se vrše na tri načina. Normalna proizvodnja sperme, sa adekvatnim kapacitetom oplođavanja i sposobnost bika za parenje, predstavljaju osnovne faktore plodnosti muških grla goveda i drugih vrsta farmskih životinja. Postoje tri indirektna načina koja se koriste kao kontrola, odnosno merila reproduktivne sposobnosti bika.\n1. Procenat bremenitosti baziran na proporciji životinja koje su ostale gravidne posle prvog osemenjavanja u periodu od 30-60 dana, veoma se primenjuje u govedarstvu, kao merilo vrednosti bika, pri upotrebi kako sveže, tako isto i zamrznute sperme. Kod mlečnih krava, procenat bremenitih grla posle prvog osemenjavanja iznosi 50-65%, kod tovnih rasa 60%, kod ovaca 65%, kod svinja 85-90%.\n2. Participacija bika i mužijaka ostalih farmskih životinja, kao merilo reproduktivne vrednosti, zasniva se na odnosu ili procentu ženskih grla, kod kojih se ne povraca polni nagon tj estrus sa ovulacijom, posle parenja u specifičnom periodu 30-60 dana.\nTaj procenat se kreće kod krava oko 70%, ovaca 65% i svinja 95%. Najveći broj organizacija za veštačko osemenjavanje upotrebljavaju ovaj metod da poprave plodnost njihovih bikova.\n3. Najkorisnije merilo za reproduktivnu sposobnost bika jeste osemenjavanje za proizvodnju žive teladi. U dobro gajenim stadima, koristi se 1,6 doza osemenjavanja po teletu, ako se upotrebljava sperma visoko kvalitetnih bikova, za prosečna stada 2 osemenjavanja, dok u zapatima gde se gaje u nešto slabijim uslovima, krave koncipiraju u 91% slučajeva u proseku sa 3 servisa tj 3 osemenjavanja.


OSSRB - Juniorke\nJuniorke Srbije u F četvrtfinalnoj grupi sa Dominikanskom Republikom, Italijom i Poljskom\nnedelja, 11 jul 2021 19:55\nŽenska juniorska reprezentacija Srbije zauzela je prvo mesto u B grupi na XXI SP 2021. Juniorke Srbije će u F četvrtfinalnoj grupi igrati u Krotrajku sa Dominikanskom Republikom, Italijom i Poljskom. U E grupi, u Roterdamu, igraće Holandija, Brazil, SAD i Rusija. Utakmice će se igrati od 13. do 15. jula, a po dve ekipe će izboriti plasman u polufinale.\nDrugi trijumf Srbije na Svetskom prvenstvu\nsubota, 10 jul 2021 14:54\nŽenska juniorska reprezentacija Srbije zabeležila je drugu pobedu na Svetskom prvenstvu. Izabranice Vladimira Vasovića bile su bolje od Dominikanske Republike sa 3:0, po setovima 25:18, 25:20 i 25:17, posle 79 minuta igre.\nSjajan start juniorki na Svetskom prvenstvu\npetak, 09 jul 2021 17:48\nŽenska juniorska reprezentacija Srbije odlično je startovala na XXI SP 2021, koje je danas počelo u Belgiji i Holandiji. Juniorke Srbije su u 1. kolu B grupe u Kortrajku savladale Belgiju sa 3:0, po setovima 25:17, 25:10 i 25:15, posle 81 minuta igre.\nSrbija protiv Belgije od 18.00 časova – direktan prenos na FIVB YouTube kanalu (https://www.youtube.com/watch?v=gGD_leBNoRk&list=PLbVCx4hq5E0mGiopKSuvSIcRZdLkQctff )\npetak, 09 jul 2021 11:02\nŽenska juniorska reprezentacija Srbije odigraće danas prvi meč u B grupi XXI SP 2021. u Kortrajku. Utakmca protiv Belgije počeće u 18.00 časova, uz direktan prenos na FIVB YouTube kanalu (https://www.youtube.com/watch?v=gGD_leBNoRk&list=PLbVCx4hq5E0mGiopKSuvSIcRZdLkQctff).\nPortoriko odustao – Srbija protiv Belgije u petak (18.00)\nčetvrtak, 08 jul 2021 15:24\nU Roterdamu i Kortrajku sutra (petak, 9. jul) počinje Svetsko prvenstvo u konkurenciji juniorki, a još uvek se pouzdano ne može reći ko će sve učestvovati. Poslednji otkaz stigao je iz Portorika, pa će ženska juniorska reprezentacija Srbije igrati u B grupi XXI SP 2021. u Kortrajku sa Belgijom I Dominikanskom Republikom, dok će sve tri selekcije meč protiv Portorika dobiti službenim rezultatom – 3:0 (25:0, 25:0, 25:0), saopštio je danas FIVB. Juniorke Srbije će prvi meč u Kortrajku odigrati sutra (petak, 9. jul) protiv Belgije od 18.00 časova.\nCrnogorke sjajnom igrom do prvog trijumfa\npetak, 02 jul 2021 15:52\nJuniorke Crne Gore izborile su prvu pobedu u trećoj utakmici na ovogodišnjem Balkanskom prvenstvu. U prvom meču 4. kola Crna Gora je nadigrala Severnu Makedoniju sa 3:0, po setovima 25:13, 25:12, 26:24, posle 61 minuta igre, nanevši joj četvrti poraz.\nTreći uzastopni trijumf Turske\nčetvrtak, 01 jul 2021 19:22\nJuniorke Turske zabeležile su novu pobedu na Balkanskom prvenstvu. Turska je večeras u drugoj utakmici 3. kola bila bolja od Crne Gore sa 3:1, po setovima 25:20, 25:21, 20:25 i 25:16, posle 91 minuta igre.\nPrva pobeda Albanije\nčetvrtak, 01 jul 2021 17:01\nJuniorke Albanije ostvarile su prvu pobedu na ovogodišnjem prvenstvu Balkana u Beogradu. U prvom meču 3. kola, Albanija je bila bolja od Severne Makedonije sa 3:2, po setovima 20:25, 25:21, 25:17, 21:25, 15:9, posle 119 minuta igre.\nJuniorke Srbije silovito do drugog trijumfa\nsreda, 30 jun 2021 18:24\nŽenska juniorska reprezentacija Srbija zabeležila je drugu uzastopnu maksimalnu pobedu na Balkanskom prvenstvu 2021. u Beogradu. Srbija je večeras u 2. kolu, u dvorani USC “Voždovac” savladala Crnu Goru sa 3:0, po setovima 25:21, 25:16 i 25:10, posle 66 minuta igre.\nDrugi trijumf juniorki Turske\nsreda, 30 jun 2021 15:47\nJuniorke Turske ostvarile su drugu pobedu na Balkanskom prvenstvo 2021. u Beogradu. Turska je danas, u dvorani USC “Voždovac” na Banjici, u 2. kolu pobedila Severnu Makedoniju sa 3:0, po setovima 25:20, 25:13 i 25:11, posle 62 minuta igre.


Inženjeri - Blic Online\nEksplodirao autobus sa kineskim inženjerima u Pakistanu, poginulo osam osoba\nNajmanje osam osoba, među kojima je četvoro kineskih državljana, poginulo je danas u eksploziji autobusa na severu Pakistana, javlja Rojters pozivajući se na više izvora.\nInženjeri Srbije prepoznati su i svrstani među pet najboljih u svetu, poručio je danas ministar zadužen za inovacije i tehnološki razvoj Nenad Popović otvarajući konferenciju "InoVračarMitap", posvećenu uspešnim preduzetničkim startap pričama.\nMrkonjić: Isključivo Koridori Srbije su odgovorni za rušenje potpornog zida\nNekadašnji ministar zadužen za saobraćaj i infrastrukturu Milutin Mrkonjić izjavio je da rušenje potpornog zida na Koridoru 10 nije toliko dramatično, i da odgovornost za to počinje i završava se u Koridorima Srbije. Kaže i da mora da brani inženjere koji su stavljeni na stub srama, iako njihov projekat nije prihvaćen.\nSTEREOTIPI Da li su žene zaista lošiji vozači, šefovi i inženjeri?\nMada u RS danas ima žena varilaca, programera, uspešnih poljoprivrednica, političarki i menadžerica, patrijarhalni stereotipi još uvek utiču na stavove i životne odluke mnogih.\nI INŽENJERI NA MUKAMA Mladi iz BiH sa diplomama traže BILO KAKAV POSAO\nMeđu oglasima za majstora, frizere i dadilje, sve je više i onih u kojima mahom mladi visokoobrazovani ljudi traže bilo kakav posao.\nKorea: Srbija na vrhu liste najboljih naučnika, ali na dnu po tome koliko uspeva da ih zadrži\n- Naučna zajednica Srbije je veliki neiskorišćeni potencijal zemlje u koji mora više da se ulaže i na to se mora gledati kao na investiciju za budućnost, a ne samo kao na javni rashod - izjavio je menadžer za trgovinu i konkurentnost Svetske banke Paulo Korea.\nKAKO JE NIS KRŠIO ZAKON Inženjeri degradirani, sekretarice unapređene u EKSPERTE\nČetvorici stalno zaposlenih inženjera NIS-a bez ikakvog obrazloženja puno radno vreme od osam sati smanjeno je na četiri, čime su im i primanja dva puta umanjena, saznaje “Blic”.\nJedan programer “Gugla” upravo je uništio napore svoje kompanije da poveća broj manjina i žena na svojim rukovodećim mestima, piše “Vašington post”.\nMinistarka građevinarstva, saobraćaja i infrastrukture Zorana Mihajlović potpisala je prvih 139 inženjerskih licenci za odgovorne urbaniste, planere, projektante i izvođače radova, saopštilo je danas resorno ministarstvo.\nSRPSKI TRAKTOR U AMERICI Tim "Idvorski" među 30 najboljih na svetu\nSrpski tim inženjera "Idvorski" narednih dana u Stenfordu (SAD) učestvovaće u samom vrhu prestižnih svetskih takmičenja na koja su se plasirali idejom o električnom traktoru.


Stranke na vlasti će zatražiti od Matarele da ostane predsednik\nSerđo Matarela, Foto AP\n- To je velika radost - rekao je Speranca novinarima nakon sastanka šefova vladajuće koalicija, preneo je Rojters.\nI italijanski premijer Mario Dragi zatražio je od Matarele da ostane na mestu predsednika još jedan mandat, nakon što politički lideri nisu uspeli da pronađu alternativnog, kompromisnog kandidata, rekao je ranije danas neimenovani izvor.\nOn je naveo da je Dragi kazao Matareli da treba da ostane na funkciji za dobro i stabilnost zemlje.\nZa sada nema komentara iz kancelarije italijanskog predsednika.\nSerđo Matarela (80) ranije je izjavio da ne želi još jedan mandat na mestu šefa države.\nBONUS VIDEO: KRIZA KOJA BRINE CEO SVET: Da li će narasle tenzije oko Ukrajine eksplodirati u rat?\nTRAGEDIJA NA SICILIJI: Ubijeno pet osoba\nItalija Serđo Matarela izbori u Italiji\nRUSIJA SE POVUKLA IZ SAVETA DRŽAVA BALTIČKOG MORA: Moskva odgovorila na "neprijateljske akcije"\n17. 05. 2022. u 13:59\nGRANATIRANO SELO ALEKSEJEVKA U KURSKOJ OBLASTI: Oštećene tri privatne kuće, ruske snage odgovorile


Centralna banka (CBCG) pozvala je sve finansijske institucije da u aktuelnoj situaciji budu oprezne u vezi prepoznavanja tehnika pranja novca i finansiranja terorizma, koje bi se mogle promijeniti zbog ekonomskog pada.\nCBCG je sve finansijske institucije pozvala da u skladu sa tim, prema potrebi, ažuriraju svoje procjene rizika od pranja novca i finansiranja terorizma.\n"Pozivamo finansijske institucije i da nastave da preduzimaju mjere praćenja poslovnog odnosa klijenata, uključujući i kontrolu transakcija i praćenje izvora sredstava kojima klijenti posluju i obrate posebnu pažnju na neobične ili sumnjive obrasce u ponašanju i finansijskim tokovima klijenata", navodi se u saopštenju CBCG.\nKreditne i druge finansijske institucije, kako smatraju u CBCG, trebalo bi naročito da preduzmu mjere koje utiču na rizik, kako bi utvrdile legitimno porijeklo neočekivanih finansijskih tokova, koji potiču od klijenata u sektorima za koje se zna da su pretrpjeli uticaj zbog ekonomske krize i mjera ublažavanja COVID-19.\n"Primjeri takvih klijenata uključuju kompanije u sektoru maloprodaje kod kojih je u velikoj mjeri zastupljena upotreba gotovine, zatim firme uključene u međunarodnu trgovinu i bilo koje vrste preduzeća u sektorima koji se suočavaju sa ekonomskim padom, a koji su zadržali sličan obim finansijskih tokova u nedostatku stvarne ekonomske aktivnosti", objasnili su iz CBCG.\nVrhovna monetarna institucija je pozvala sve finansijske da nastave da ažurno prijavljuju sumnjive transakcije nadležnom Sektoru za sprečavanje pranja novca i finansiranja terorizma Uprave policije.\nCBCG je kreditne i druge finansijske institucije podsjetila da je i dalje veoma važno da razvijaju i održavaju efikasne sisteme i kontrole, kako bi se osiguralo da se finansijski sistem ne zloupotrebljava u svrhu pranja novca ili finansiranja terorizma.\nIz CBCG su naveli da se u vremenu kada se cijeli svijet suočava s problemima uzrokovanim pandemijom koronavirusa, može prepoznati namjera zloupotrebe situacije i sistema, naročito finansijskih, od onih koji obavljaju ilegalne aktivnosti.\n"Shodno navedenom potrebno je obratiti dodatnu pažnju na prepoznavanje i upravljanje rizikom od pranja novca i finansiranja terorizma u cilju njegovog smanjenja", rekli su iz CBCG.\nOni su zaključili da je kriminal visoko prilagodljiv i da je očekivano da će se pojaviti i nove tehnike i kanali pranja novca.